pythainlp/thai-wiki-dataset-v4 huggingface dataset:
โหมี ชหางคีร์ ภาภา

โหมี ชหางคีร์ ภาภา, (होमी जहांगीर भाभा, อักษรโรมัน: Homi Jehangir Bhabha, 30 ตุลาคม 1909 – 24 มกราคม 1966) เป็นนักฟิสิกส์นิวเคลียร์ชาวอินเดีย ผู้อำนวยการคนแรกและศาสตราจารย์ด้านฟิสิกส์ประจำสถาบันวิจัยพื้นฐานตาตา (TIFR) เขาได้รับการขนานนามให้เป็น "บิดาแห่งโครงการปรมาณูอินเดีย" ภาภายังเป็นผู้ร่วมก่อตั้งของศูนย์พลังงานปรมาณูตรอมเบย์ (Atomic Energy Establishment Trombay; AEET) ที่ซึ่งปัจจุบันเปลี่ยนชื่อใหม่เป็นศูนย์วิจัยปรมาณูภาภา ทั้ง TIFR และ AEET ล้วนเป็นจุดเริ่มต้นสำคัญของการพัฒนาอาวุธนิวเคลียร์ของอินเดีย
ภาภาได้รับรางวัลแอดัมส์ (1942) และ ปัทมภูษาณ (1954) รวมถึงเคยได้รับการเสนอชื่อรับรางวัลโนเบลสาขาฟิสิกส์ในปี 1951 และ 1953–1956
ภาภาเสียชีวิตจากเหตุแอร์อินเดียเที่ยวบินที่ 101 ตกในปี 1966 สิริอายุได้ 56 ปี
อาชีพการงาน.
ภาภากลายมาเป็นที่รู้จักในระดับนานาชาติหลังสามารถคำนวณความน่าจะเป็นของการกระจายของโพสิตรอนด้วยอิเล็กตรอน (probability of scattering positrons by electrons) หรือที่ในปัจจุบันเรียกว่าการกระเจิงแบบภาภา นอกจากนี้เขายังมีส่วนร่วมอย่างมากในการศึกษาค้นคว้าถึงการกระเจิงคอมป์ตัน, กระบวนการอาร์ และการพัฒนาสาขาวิชาฟิสิกส์นิวเคลียร์ เขาได้รับรางวัลปัทมภูษาณจากรัฐบาลอินเดียในปี 1954 และต่อมายังดำรงตำแหน่งเป็นที่ปรึกษาวิทยาศาสตร์แก่คณะรัฐมนตรีของอินเดีย และยังมีส่วนสำคัญมากให้วิกรม สรภาอี จัดตั้งคณะกรรมการการวิจัยอวกาศแห่งชาติอินเดีย
การเสียชีวิต.
ภาภาเสียชีวิตขณะโดยสารแอร์อินเดียเที่ยวบิน 101 ซึ่งตกใกล้กับเขามงต์บลังก์ในวันที่ 24 มกราคม 1966 ขณะกำลังมุ่งหน้าไปเวียนนา ประเทศออสเตรีย เพื่อเข้าร่วมการประชุมขององค์การพลังงานปรมาณูนานาชาติ เหตุผลทางการของอุบัติเหตุการบินนี้คือการสื่อสารคลาดเคลื่อนระหว่างท่าอากาศยานเจนีวากับนักบิน ทำให้ทราบตำแหน่งของอากาศยานผิดพลาดและชนเข้ากับภูเขาในที่สุด
มีการตั้งทฤษฎีจำนวนมากว่าถึงความเป็นไปได้ที่เหตุเครื่องบินตกครั้งนี้มาจากการมีส่วนร่วมของซีไอเอโดยพุ่งเป้าไปที่ภาภา เพื่อทำให้โครงการนิวเคลียร์ของอินเดียต้องชะงัก เกรกอรี ดักลาส (Gregory Douglas) นักทฤษฎีสมคบคิด และผู้ปฏิเสธการฆ่าล้างเผ่าพันธุ์ชาวยิวของฮิตเลอร์ อ้างว่าได้สื่อสารทางโทรศัพท์กับอดีตเจ้าหน้าที่ซีไอเอ รอเบิร์ท คราวลีย์ ในปี 1993 และตีพิมพ์บทสนทนานี้เป็นหนังสือ "Conversations with the Crow" ในปี 2013 ในหนังสือนี้ ดักลาสเขียนว่าคราวลีย์ระบุว่าซีไอเอเป็นผู้รับผิดชอบการลอบสังหารภาภา เช่นเดียวกับนายกรัฐมนตรีอินเดีย ลาล พหาทูร ศาสตรี ในปี 1966 ห่างกันเพียงสิบสามวัน โดยมีจุดหมายเพื่อยับยั้งโครงการนิวเคลียร์ของอินเดีย
ลิเอลล่า!

ลิเอลล่า! (Liella!; リエラ)
เป็นชื่อของกลุ่มไอดอลหญิงในโรงเรียนและวงนักพากย์ 9
คนที่รับบทเป็นตัวละครในเกมและอนิเมะ เลิฟไลฟ์! ซูเปอร์สตาร์!! ซึ่งผลิตโดยมีเดียมิกซ์
สมาชิกแบ่งออกเป็น สมาชิกระยะที่ 1 และ สมาชิกระยะที่ 2 ดังต่อไปนี้
สมาชิก.
Liella! ประกอบด้วยสมาชิกเก้าคนดังต่อไปนี้ มีผู้นำคือ ชิบุยะ คานง (ซายุริ ดาเตะ)
วาดีรุม

วาดีรุม  มีอีกชื่อว่า หุบเขาดวงจันทร์ ("Wādī al-Qamar") เป็นหุบเขาหินทรายและหินแกรนิตทางตอนใต้ของประเทศจอร์แดน ใกล้ชายแดนประเทศซาอุดีอาระเบีย และอยู่ทางตะวันออกของนครอะเกาะบะฮ์ประมาณ วาดีนี้เป็นวาดีที่ใหญ่ที่สุดของประเทศจอร์แดน โดยมีพื้นที่ 
อารยธรรมก่อนประวัติศาสตร์หลายกลุ่มได้ทิ้งศิลปะสกัดหิน จารึกบนหิน และซากสิ่งก่อสร้างที่วาดีรุม ปัจจุบันกลายเป็นสถานที่ท่องเที่ยวที่มีการให้บริการนำเที่ยว เดินไกล และปีนเขา พื้นที่คุ้มครองวาดีรุมได้รับเลือกเป็นแหล่งมรดกโลกของยูเนสโกตั้งแต่ ค.ศ. 2011
ชื่อ.
เชื่อกันว่า วาดีรุมหรือวาดีรัมม์ได้ชื่อมาจากชื่อแบบแรกของอิร็อมแห่งเสาหิน  ซึ่งเป็นนครสาบสูญที่ปรากฏในอัลกุรอาน
สถานที่ถ่ายทำ.
พื้นที่นี้ถูกใช้เป็นฉากหลังภาพยนตร์หลายเรื่อง ผู้ผลิตภาพยนตร์มักสนใจพื้นที่นี้ในภาพยนตร์นิยายวิทยาศาสตร์ที่มีฉากบนดาวอังคารเป็นพิเศษ
บีนีบีนิงปีลีปีนัส 2023

บีนีบีนิงปีลีปีนัส 2023  เป็นการประกวดบีนีบีนิงปีลีปีนัสครั้งที่ 59 ซึ่งในคืนรอบตัดสินจะถูกจัดขึ้นวันที่ 31 กรกฎาคม ค.ศ. 2023 ที่ สมาร์ท อราเนตา โคลีเซียมม, เกซอนซิตี, เมโทรมะนิลา, ประเทศฟิลิปปินส์ โดยตอนท้ายของงาน ฮันนาห์ คอนเซนซิโน อาร์โนลด์, ซาแมนธา อเล็กซานดรา ปานลิลิโอ, ซินเดอเรลล่า เฟย์ เอลโล โอเบนิต้า และ มอรีน แอนน์ มอนเทน ซึ่งพวกเธอคือผู้ได้รับตำแหน่งต่างๆของ บีนีบีนิงปีลีปีนัส 2022 โดยพวกเธอจะเป็นคนสวมมงกุฎให้กับผู้ที่ได้รับตำแหน่งคนใหม่ โดยผู้ที่ได้รับตำแหน่งคนใหม่จะเป็นตัวแทนของประเทศฟิลิปปินส์ ในการเข้าร่วมการประกวดระดับความงามนานาชาติ อย่าง นางงามนานาชาติ และ มิสโกลบอินเตอร์เนชันแนล โดยเวทีทั้ง 2 เหล่านี้ที่กล่าวมาจะถูกจัดขึ้นในปลายปีนี้
ผู้เข้าประกวด.
ผู้เข้าประกวด 40 คนสุดท้ายได้รับการยืนยัน.
แชฮ์บอซเบก

แชฮ์บอซเบก  เป็นหมู่บ้านในตำบลเทชแคน อำเภอเชเกนี เทศมณฑลโดว์เร จังหวัดโลเรสถาน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 284 คนใน 59 ครัวเรือน
พระบรมราชาที่ 8

พระบรมราชาที่ 8 หรือนักองค์โสร์ (เขมร: ព្រះបាទរាមា ៨) หรือพระปทุมราชา เป็นพระมหากษัตริย์กัมพูชา ตั้งแต่ พ.ศ. 2202-2215
พระราชประวัติ.
พ.ศ. 2202 พระปทุมราชาหรือพระบรมราชาที่ 8 และพระอุไทยราช(นักองค์ตน)พระอนุชา ได้ทรงรบชนะญวน ได้ตีทัพญวนจนแตกพ่ายกลับคืนไปที่เมืองญวนจนหมดแล้ว พระปทุมราชา ขณะพระชันษา 26 ปี ได้ขึ้นครองราชสมบัติเป็นพระมหากษัตริย์กัมพูชา ได้ยก นางนักลี ผู้เป็นพระขนิษฐาร่วมบิดาเดียวกัน ขึ้นเป็นพระเทพี และพระองค์ทรงมีพระสนมอีกหนึ่งคนชื่อ นักนางไทย มีพระโอรสและธิดา คือ 
1.พระไชยเชษฐาที่ 3 พระราชสมภพ พ.ศ. 2204
2.นักองค์เภา พระธิดา (พระราชสมภพปีใดมิได้กล่าว)
3.พระแก้วฟ้าที่ 2 พระโอรส 
พ.ศ. 2215 ทรงครองราชย์ได้ 14 ปี พระชันษา 39 ปี พระปทุมราชาที่ 2 ทรงพระนามเป็น "สมเด็จพระปทุมราชา" ซึ่งเป็นพระชามาดาคิดลอบปลงพระชนม์พระองค์จนถึงแก่สวรรคต
อายะ เอโมริ

อายะ เอโมริ (絵森 彩, えもり あや, 23 กุมภาพันธ์ 2004 -) เป็น นักพากย์และไอดอลหญิงชาวญี่ปุ่น อยู่สังกัดบ็อกซ์คอร์ปอเรชั่น เกิดที่จังหวัดยามานาชิ เป็นสมาชิกของ Liella!
เมื่อวันที่ 20 เมษายน 2019 ได้เข้าร่วมวงไอดอลฮาโกอิริ♡มุสุเมะ ในฐานะสมาชิกรุ่นที่ 5 โดยในตอนนั้นใช้ชื่อจริงคือ อายากะ โยดะ (依田 彩花) ในวันที่ 16 สิงหาคม 2020 ได้ยุบวงพร้อมกับการแสดงสดครั้งสุดท้ายที่ CLUB CITTA'
ในวันที่ 1 กันยายน 2021 จึงได้เปลี่ยนชื่อเป็นชื่ออายะ เอโมริ และได้เปิดบัญชีทวิตเตอร์ใหม่
12 พฤษภาคม 2022 ได้รับเลือกให้รับบทเป็นนัตสึมิ โอนิซึกะ สมาชิกระยะที่ 2 ในเลิฟไลฟ์! ซูเปอร์สตาร์!!
โทโฮกุ ซุงโกะ

โทโฮกุ ซุงโกะ (東北 ずん子) เป็นตัวละครสาวน้อยที่สร้างขึ้นโดยได้รับแรงบันดาลใจจากซุนดะโมจิ ขนมขึ้นชื่อของภูมิภาคโทโฮกุ ถูกสร้างขึ้นโดยบริษัท SSS โกโด ซึ่งบริษัทในโตเกียวที่ก่อตั้งขึ้นเพื่อจัดการธุรกิจที่เกี่ยวข้องกับอนิเมะ
เริ่มปรากฏเป็นครั้งแรกในปี 2011 เพื่อสนับสนุนการฟื้นตัวของภูมิภาคโทโฮกุจาก แผ่นดินไหวครั้งใหญ่ทางตะวันออกของญี่ปุ่น โทโฮกุ ซุงโกะในฐานะตัวละครสามารถใช้สำหรับการโฆษณา POP และแพ็คเกจผลิตภัณฑ์ หรือเว็บไซต์ ฯลฯ ได้ฟรีสำหรับบริษัทที่ลงทะเบียนสำนักงานใหญ่ในภูมิภาคโทโฮกุโดยไม่ต้องดำเนินการใด ๆ สามารถใช้ในเชิงพาณิชย์ได้ นอกจากนี้ หากเป็นการใช้งานที่ไม่ใช่เชิงพาณิชย์ ก็สามารถใช้ได้ฟรีโดยไม่มีขั้นตอนใด ๆ ไม่จำกัดเพียง 6 แค่จังหวัดของโทโฮกุ อย่างไรก็ตาม สำหรับงานลอกเลียนแบบ นอกเหนือจากเนื้อหาที่โพสต์บนเว็บไซต์ทางการ ผู้สร้างแต่ละคนเป็นเจ้าของสิทธิ์ ดังนั้นจึงจำเป็นต้องได้รับอนุญาตจากผู้ถือสิทธิ์
ตัวละครออกแบบโดยเอโดะมุระ นิกิโกะ และพากย์เสียงโดยซาโตมิ ซาโต
นอกจากนี้แล้วยังได้มีการสร้างตัวละครพี่สาว โทโฮกุ อิตาโกะ (東北イタコ) ขึ้นโดยได้รับแรงบันดาลใจจากอิตาโกะ ซึ่งเป็นมิโกะในจังหวัดอาโอโมริ และตัวละครน้องสาว โทโฮกุ คิริตัง (東北きりたん) ซึ่งได้รับแรงบันดาลใจจากคิริตัมโปะ อาหารขึ้นชื่อของจังหวัดอากิตะ
อนิเมะ.
โทโฮกุ ซุงโกะ ได้ถูกทำเป็นอนิเมะในชื่อว่า ซุนดะโฮไรซุน (ずんだホライずん) ฉายในปี 2017 มีเนื้อหาเกี่ยวกับซุนดะโมจิและขนมท้องถิ่นในภูมิภาคต่างๆ
พระแก้วฟ้าที่ 2

พระแก้วฟ้าที่ 2 (เขมร: ព្រះកែវហ្វា ២) หรือนักองค์ชี เป็นพระมหากษัตริย์กัมพูชา ตั้งแต่ พ.ศ. 2216-2219 เป็นพระราชโอรสในพระบรมราชาที่ 8
พระราชประวัติ.
พ.ศ. 2216 สมเด็จพระภัควดีวรสัตรี ได้จ้างวานแขกชวาลอบปลงพระชนม์พระปทุมราชาที่ 2จนถึงแก่สวรรคต แล้วยกราชสมบัติให้นักองค์ชี (พระแก้วฟ้าที่ 2) ขึ้นครองราชย์ขณะ พระชันษา 20 ปี 
พ.ศ. 2217 สมเด็จพระรามาธิบดีอุปโยราช ซึ่งเป็นพระปิตุลา ได้ทรงนำกองทัพญวนมารบกับพระแก้วฟ้าที่ 2 ซึ่งเป็นพระภคินิโย แต่ในปีนั้นสมเด็จพระรามาธิบดีอุปโยราช ทิวงคตเสียก่อน จึงให้นักองค์นนท์ซึ่งเป็นโอรสของพระแก้วฟ้า (นักองค์อิ่ม) และเป็นพวกฝ่ายสมเด็จพระรามาธิบดีอุปโยราชนั้น ได้นำทัพญวนมารบกับพระแก้วฟ้าที่ 2 ส่วนพระแก้วฟ้าที่ 2 นั้น ต้านทัพของนักองค์นนท์ไม่ได้ พระองค์จึงเสด็จออกจากอุดงมีชัย ไปประทับที่เมืองปรำตำลึง แล้วเสด็จสวรรคตที่นั้น เมื่อ พ.ศ. 2219
อูลูคึชลา

อูลูคึชลา  เป็นเมืองและอำเภอในจังหวัดนีแด ภูมิภาคอานาโตเลียกลาง ประเทศตุรกี กินพื้นที่ 1,502 ตารางกิโลเมตร และตั้งอยู่ในระดับความสูง 1,427 เมตร มีประชากร 22,728 คน โดยที่ 5,594 คนอาศัยอยู่ในเมืองอูลูคึชลา
วนอุทยานสระนางมโนราห์

วนอุทยานสระนางมโนราห์ เป็นวนอุทยานตั้งอยู่ในท้องที่ตำบลนบปลิง อำเภอเมืองพังงา จังหวัดพังงา อยู่ในเขตป่าเขาทอย-
นางหงส์ มีเนื้อที่ประมาณ 180 ไร่ กรมป่าไม้ประกาศจัดตั้งเป็นวนอุทยานเมื่อวันที่ 15 กันยายน พ.ศ. 2523
ลักษณะวนอุทยานเป็นป่าประเภทป่าดงดิบหรือป่าฝน เป็นที่ค่อนข้างราบและมีเนินเตี้ย ๆ จนถึงเขาทอย ซึ่งเป็นบริเวณต้นน้ำของลำธารน้ำตกสระนางมโนราห์ ลักษณะของน้ำตกสระนางมโนราห์ เป็นลำธารไหลผ่านพื้นที่ราบขนาดเล็กและพื้นที่ต่างระดับ เป็นแอ่งน้ำขนาดกลาง กว้างประมาณ 10 เมตร และแอ่งเล็ก ๆ จำนวนมาก นอกจากนี้ยังมีน้ำตกขนาดเล็ก สูงประมาณ 2.3 เมตร อีก 4 แห่งในบริเวณเดียวกัน
สภาพป่าเป็นป่าดงดิบยังสมบูรณ์ มีถ้ำเปลือกหอยที่มีซากฟอสซิลของหอยฝังอยู่ในหินปูน 
พันธุ์ไม้ที่พบได้แก่ ลำแพนเขา หว้าหิน ตะเคียนสามพอน สมอน้ำ ไม้ปรุ โสกน้ำและไม้ก่อ ไม้พื้นล่างได้แก่ ไผ่ผากและไผ่เกรียบขึ้นหนาแน่น สัตว์ที่พบเช่น ลิงกัง นกเขียวคราม และนกกาฝากท้องสีส้ม เป็นต้น
กีฬากอล์ฟในโอลิมปิกฤดูร้อน 2024 – รอบคัดเลือก

การคัดเลือกสำหรับ กีฬากอล์ฟในโอลิมปิกฤดูร้อน 2024 เป็นการแข่งขันรอบคัดเลือกเพื่อคัดผู้เล่น 60 คนสำหรับการแข่งขันแต่ละรายการชายและหญิงที่จะผ่านเข้ารอบในปารีส 2024 โดยอ้างอิงจากรายการจัดอันดับโลกอย่างเป็นทางการของสหพันธ์กอล์ฟนานาชาติ ในวันที่ 17 มิถุนายน ค.ศ. 2024 (สำหรับผู้ชาย) และ 24 มิถุนายน ค.ศ. 2024 (สำหรับผู้หญิง) นักกอล์ฟมือวางอันดับโลก 15 อันดับแรกจะถูกเลือกตามรายชื่อและได้รับโควต้าในโอลิมปิกของพวกเขา โดยคำนึงถึงขีดจำกัดผู้เล่น 4 คนต่อคณะกรรมการโอลิมปิกแห่งชาติ โควต้าที่เหลือจะมอบให้กับผู้เล่นที่อยู่เกิน 15 อันดับแรกในรายการ โดยสูงสุด 2 ตำแหน่งต่อคณะกรรมการโอลิมปิกแห่งชาติ โซนทวีปทั้งห้าแต่ละโซนต้องมีผู้เล่นอย่างน้อยหนึ่งคนเข้าร่วมการแข่งขันกอล์ฟทั้งหมดภายใต้หลักการของขบวนการโอลิมปิกและกฎที่ควบคุมโดยสหพันธ์กอล์ฟนานาชาติ หากผ่านวิธีการคัดเลือกที่อธิบายไว้ข้างต้น ผู้เล่นที่มีอันดับสูงสุดที่มีสิทธิ์จากโซนทวีปที่เกี่ยวข้องจะถูกจัดสรรโควต้าแทนตำแหน่งที่ว่าง ในฐานะชาติเจ้าภาพ ฝรั่งเศสได้รับโควต้าโดยตรงในแต่ละรายการในการแข่งขันชายและหญิง หากนักกอล์ฟชาวฝรั่งเศสหนึ่งคนขึ้นไปผ่านการคัดเลือกโดยตรงและวิธีการปกติสำหรับการแข่งขัน โควต้าที่ไม่ได้ใช้ของพวกเขาจะถูกจัดสรรใหม่ให้กับนักกอล์ฟที่มีอันดับสูงสุดคนถัดไปในรายชื่อ สหพันธ์กอล์ฟนานาชาติจะประกาศรายชื่อนักกอล์ฟชายและหญิงที่ผ่านการคัดเลือกทุกสัปดาห์โดยพิจารณาจากสถานะปัจจุบันของพวกเขา
สรุปการคัดเลือก.
ตารางต่อไปนี้สรุปคณะกรรมการโอลิมปิกแห่งชาติที่ผ่านการคัดเลือกสำหรับการแข่งขันกอล์ฟโอลิมปิกด้วยจำนวนนักกอล์ฟที่เข้าร่วมต่อแห่ง
เซอร์ไวเวอร์ 44

เซอร์ไวเวอร์ 44  เป็นฤดูกาลที่ 44 ของรายการเซอร์ไวเวอร์ ออกอากาศครั้งแรกวันที่ 1 มีนาคม พ.ศ. 2566 ทางสถานีโทรทัศน์ CBS ประเทศสหรัฐอเมริกา และสถานีโทรทัศน์ Global ในประเทศแคนาดา
ซึ่งในการถ่ายทำตั้งแต่ฤดูกาลที่ 41 ถึง 44 ทางผู้ผลิตรายการได้รับผลกระทบจากการระบาดทั่วของโควิด-19 ทำให้ต้องถ่ายทำต่อเนื่องที่ประเทศฟิจิเป็นครั้งที่ 12
และนอกจากนี้ จากผลกระทบของการแพร่ระบาดยังส่งผลถึงจำนวนวันของการถ่ายทำและการแข่งขันในรายการอีกด้วย จากเดิมจะต้องแข่งกัน 39 วัน ถูกลดเหลือเพียง 26 วัน เป็นผลอันเนื่องมาจากข้อกำหนดเรื่องการกักตัวของผู้ที่เดินทางเข้าสู่ประเทศฟิจิ
 ราตู แปลว่า ประมุข ในภาษาฟิจิ สีประจำเผ่า สีส้ม
 โซก้า แปลว่า เทิดทูน ในภาษาฟิจิ สีประจำเผ่า สีเขียว
 ติก้า แปลว่า ความเป็นธรรม ในภาษาฟิจิ สีประจำเผ่า สีม่วง
 วา วา หมายถึง 44 โดยวาในภาษาฟิจิแปลว่าเลขสี่ เป็นการเรียกคำซ้ำให้ได้ความหมายของเลข 44 เพื่อสื่อถึงตัวเลขของฤดูกาล สีประจำเผ่า สีดำ
วัดคมนียเขต

วัดคมนียเขต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคึกคัก อำเภอตะกั่วป่า จังหวัดพังงา มีพระครูพิพัฒนคมนียเขต (ภราดร สนฺติกโร) ดำรงตำแหน่งเจ้าอาวาสในปัจจุบัน 
วัดคมนียเขต หรือ วัดคึกคัก สร้างขึ้นเมื่อวันที่ 15 กรกฎาคม พ.ศ. 2452 โดยมีพระครูประสาทประกฤตพรต เป็นผู้ริเริ่มดำเนินการสร้าง เดิมเรียกกันว่า "วัดคุกคัก" มาจากการฟังเสียงของน้ำที่ไหลมากระทบกับโขดหินในลำคลอง ก่อนที่นายร่วง บัวแก้ว ครูใหญ่โรงเรียนวัดคุกคักคนที่ 7 ได้เสนอขอเปลี่ยนชื่อใหม่เป็นตำบลคึกคัก และเป็น "วัดคึกคัก" ตามชื่อหมู่บ้าน ตำบล ตั้งแต่นั้นมาก่อนจะเปลี่ยนชื่อใหม่ว่า "วัดคมนียเขต" หมายถึง ภูมิประเทศสวยงามมีสายน้ำล้อมรอบเป็นขอบเขต วัดได้รับพระราชทานวิสุงคามสีมาเมื่อวันที่ 4 มีนาคม พ.ศ. 2471 โดยภายในอุโบสถหลังใหม่มีภาพจิตรกรรมฝาผนังเล่าเรื่องประวัติความเป็นมาของตำบลคึกคัก ได้รับพระราชทานวิสุงคามสีมาครั้งหลังเมื่อวันที่ 13 กรกฎาคม พ.ศ. 2559
วัดมีเกจิอาจารย์คือ หลวงพ่อแหวง อาภากโร อดีตเจ้าอาวาส ซึ่งเป็นที่ศรัทธาของชาวบ้านในเขตจังหวัดพังงา ภูเก็ต และใกล้เคียง ประชาชนนับถือท่านด้านจริยาวัตรท่านเป็นพระที่อยู่อย่างเรียบง่าย มีความเมตตาต่อทุกคน นอกจากนี้ ท่านยังพูดเป็นไปตามปากหรือวาจาสิทธิ์ วัดได้จัดแสดงสังขารของท่านที่ยังไม่เน่าเปื่อย
คิชิเม็ง

คิชิเม็ง (; โรมาจิ: "kishimen") เป็นบะหมี่ญี่ปุ่นชนิดหนึ่ง เส้นกว้างและบาง ลักษณะเส้นแตกต่างไปจากอุดงทั่วไป และมีลักษณะแบน เป็นหนึ่งในอาหารนาโงยะ ในจังหวัดไอจิได้มีการจัดตั้งคณะกรรมการส่งเสริมคิชิเม็งขึ้นมา และได้กลายเป็นอาหารขึ้นชื่อของจังหวัดไอจิ
อุดงเส้นแบนแบบนี้เรียกอีกอย่างว่าฮิราอุจิอุดง (平打ちうどん) มีอยู่หลากหลายชนิดต่างไปตามท้องถิ่นทั่วญี่ปุ่น เช่นที่จังหวัดกุมมะมีฮิโมะกาวะ ในจังหวัดโอกายามะมีชิโนะอุดง
รัสเซียตอนใต้

รัสเซียตอนใต้  หรือ ภาคใต้ของรัสเซีย ("Yug Rossii") เป็นคำศัพท์ภาษาพูด สำหรับส่วนภูมิศาสตร์ทางใต้สุดของรัสเซียยุโรป โดยทั่วไปครอบคลุมพื้นที่เขตสหพันธ์ใต้และเขตสหพันธ์คอเคซัสเหนือ
คำนี้ไม่สอดคล้องกับพื้นที่ทางการใด ๆ ของสหพันธรัฐรัสเซียที่กำหนดโดย การจำแนกประเภทของรัสเซียเกี่ยวกับเขตการบริหาร (OKATO)
พื้นที่ทั่วไป.
นับตั้งแต่การล่มสลายของสหภาพโซเวียตในปี ค.ศ. 1991 พื้นที่ทางตอนใต้ของรัสเซียครอบคลุมพื้นที่ 2 ใน 9 เขตสหพันธ์ของประเทศรัสเซีย ซึ่งมี 19 หน่วยองค์ประกอบ ซึ่ง 6 แห่งในจำนวนนี้มีข้อพิพาทกับยูเครน:
<templatestyles src="Col-begin/styles.css"/>
อูเม็ง

อูเม็ง (温麺, うーめん) คือบะหมี่โซเม็ง ประเภทหนึ่ง เป็นผลิตภัณฑ์พิเศษในท้องถิ่นที่ผลิตในเมืองชิโรอิชิ จังหวัดมิยางิ เรียกอีกอย่างว่า ชิโรอิชิอูเม็ง (白石温麺) ในอดีตยังถูกเรียกว่า "อุมเม็ง" (うんめん) เขียนเป็นคันจิว่า 雲麺 ซึ่งแปลตรงตัวว่า "บะหมึ่เมฆ"
อูเม็งนั้นเป็นอาหารประเภทเส้นเพื่อสุขภาพที่ให้ความสำคัญกับรสของแป้งสาลีและไม่ใช้น้ำมัน ว่ากันว่าเริ่มมาจากในยุคเอโดะ บุตรที่มีบิดาป่วยเป็นโรคกระเพาะได้เรียนรู้วิธีทำจากพระธุดงค์ ผู้ครองปราสาทชิโรอิชิ โคจูโร คาตากุระ จึงตั้งชื่อตาม “จิตใจอันอบอุ่นและมีความห่วงใย” ของบุตรกตัญญูว่า “อูเม็ง (เส้นอบอุ่น)” มีจุดเด่นที่เส้นที่สั้นเพียง 9 เซนติเมตร สามารถต้มได้ง่าย ๆ แม้ในหม้อขนาดเล็ก มีขนาดเส้นหนากว่าโซเม็งเท่าหนึ่ง ให้สัมผัสได้ถึงรสของเส้นอย่างเต็มที่
ชนิดใกล้สูญพันธุ์ (สถานะไอยูซีเอ็น)

ชนิดใกล้สูญพันธุ์  ตามการจัดประเภทขององค์การระหว่างประเทศเพื่อการอนุรักษ์ธรรมชาติ (ไอยูซีเอ็น) นั้น ได้แก่ชนิด (สปีชีส์) ที่ได้รับการจัดประเภทว่า เป็นไปได้อย่างยิ่งที่จะสูญพันธุ์ไปจากเขตพื้นถิ่นของตนในอนาคตอันใกล้ ในบัญชีแดงไอยูซีเอ็นนั้น "ใกล้สูญพันธุ์"  เป็นสถานะการอนุรักษ์ที่มีความรุนแรงสูงสุดเป็นอันดับที่สองสำหรับประชากรสัตว์ป่าตามแผนผังของไอยูซีเอ็นถัดจากระดับ "ใกล้สูญพันธุ์ขั้นวิกฤต"  ใน ค.ศ. 2012 บัญชีแดงไอยูซีเอ็นระบุสัตว์ 3,079 ชนิดและพืชอีก 2,655 ชนิดว่าใกล้สูญพันธุ์ทั่วโลก ส่วนตัวเลขสำหรับ ค.ศ. 1998 นั้น คือ 1,102 และ 1,197 ชนิดตามลำดับ
ด้านล่างนี้เป็นตัวอย่างสัตว์ที่ใกล้สูญพันธู์จากทาง IUCN เล็กน้อย
เต่าพราหมณ์,โลมาแม่น้ำแอมะซอน,ปลากระเบนราหูน้ำจืด,ปลาสวาย,ชินชิยาหางยาว,ลิงไลออนทามารินสีทอง,แทสเมเนียนเดวิล,ชะนีคิ้วขาวสกายวอล์คเกอร์,ลีเมอร์หางวงแหวน,คีอา
พระสังฆาธิการ

พระสังฆาธิการ.
"พระสังฆาธิการ"เป็นคำรวมตำแหน่งพระภิกษุผู้ปกครองคณะสงฆ์ ตามพระราชบัญญัติคณะสงฆ์ พ.ศ. ๒๕๐๕ ซึ่งแก้ไขเพิ่มเติมโดยพระราชบัญญัติคณะสงฆ์ (ฉบับที่ ๒) พ.ศ. ๒๕๓๕ เริ่มใช้มาแต่ พ.ศ. 2506 จนถึงปัจจุบัน โดยมีกฎมหาเถรสมาคม ฉบับที่ ๕ (พ.ศ. ๒๕๐๖) ว่าด้วยการแต่งตั้งถอดถอนพระสังฆาธิการ กำหนดนามเป็นครั้งแรก โดยเปลี่ยนคำว่า "พระคณาธิการ" มาเป็น "พระสังฆาธิการ" ให้สอดคล้องกับลักษณะการดำเนินกิจการคณะสงฆ์ รวมคำว่า "พระ" "สังฆ" และ "อธิการ" เป็น "พระสังฆาธิการ" แปลตามรูปศัพท์ว่า "พระภิกษุผู้ทำงานโดยสิทธิขาดในทางคณะสงฆ์" "พระภิกษุผู้ทำงานคณะสงฆ์โดยมีอำนาจเต็มตามตำแหน่ง" ซึ่งในแม่บทท่านบัญญัติว่า หมายถึง "พระภิกษุผู้ดำรงตำแหน่งปกครองคณะสงฆ์" มีตำแหน่งดังนี้
เจ้าคณะและเจ้าอาวาสดังกล่าวนี้ เป็นผู้ทำงานคณะสงฆ์อย่างมีอำนาจเต็มตามกฎหมาย และครอบคลุมงานทุกส่วนในเขตปกครองหรือในวัด ส่วนรองเจ้าคณะ รองเจ้าอาวาส และผู้ช่วยเจ้าอาวาส จะมีอำนาจหน้าที่เต็มตามตำแหน่ง ก็เพราะได้รับการมอบหมาย จึงบัญญัตินามว่า "พระสังฆาธิการ" ซึ่งเทียบได้กับข้าราชการของฝ่ายราชอาณาจักร ส่วนเลขานุการเจ้าคณะและเลขานุการรองเจ้าคณะ หาได้เป็นพระสังฆาธิการไม่ เพราะเป็นเพียงผู้ทำการเลขานุการ
คุณสมบัติพระสังฆาธิการ.
คุณความดีเฉพาะตัวของผู้จะได้รับแต่งตั้งให้เป็นพระสังฆาธิการก็ดี ของผู้จะดำรงตำแหน่งพระสังฆาธิการต่อไปก็ดี เรียกว่า "คุณสมบัติพระสังฆาธิการ" แยกเป็น 2 ด้าน ดังนี้
จริยาพระสังฆาธิการ.
จริยาพระสังฆาธิการ หมายถึง ข้อที่พระสังฆาธิการต้องปฏิบัติตาม บัญญัติไว้เพื่อเป็นหลักควบคุมพระสังฆาธิการ โดยมีบทบัญญัติดังนี้
จริยา.
ในกรณีที่มีการทัดทานคำสั่งดังกล่าวในวรรคแรก ให้ผู้สั่งรายงานเรื่องทั้งหมดไปยังผู้บังคับบัญชาเหนือตนเพื่อพิจารณาสั่งการ ในการปฏิบัติหน้าที่ ห้ามทำข้ามผู้บังคับบัญชาเหนือตน เว้นแต่จะได้รับอนุญาตพิเศษเป็นครั้งคราว
ทั้ง 8 ข้อนี้ เป็นตัวจริยาอันพระสังฆาธิการต้องปฏิบัติตามโดยเคร่งครัด เพราะละเมิดแล้ว ย่อมได้รับโทษฐานละเมิดจริยา
การรักษาจริยา.
นอกจากจะบัญญัติให้พระสังฆาธิการต้องรับปฏิบัติตามกล่าว คือต้องรักษาจริยาสำหรับตัวเองแล้ว ยังบัญญัติให้ผู้บังคับบัญชาตามลำดับคอยควบคุมและพิจารณาลงโทษในเมื่อผู้ใต้บังคับบัญชาละเมิดจริยา ดังบทบัญญัติข้อ ๕๒ และ ๕๓
ถ้าผู้บังคับบัญชารู้อยู่ว่า ผู้อยู่ในบังคับบัญชาละเมิดจริยา ต้องพิจารณาว่า ความละเมิดของผู้อยู่ในบังคับบัญชานั้น อยู่ในอำนาจที่ตนจะสั่งลงโทษได้หรือไม่ ถ้าอยู่ในอำนาจที่ตนจะสั่งลงโทษได้ ก็ให้สั่งลงโทษ แล้วรายงานไปยังผู้บังคับบัญชาเหนือตน ถ้าเห็นว่าความละเมิดนั้น ควรจะลงโทษหนักกว่าที่ตนมีอำนาจที่จะสั่งลงโทษได้ ก็ให้รายงานผู้บังคับบัญชาเหนือตนขึ้นไป เพื่อพิจารณาสั่งลงโทษตามควร
ผู้บังคับบัญชารูปใด ไม่จัดการลงโทษผู้อยู่ในบังคับบัญชาที่ละเมิดจริยาหรือจัดการลงโทษโดยไม่สุจริต ให้ถือว่าผู้บังคับบัญชารูปนั้นละเมิดจริยา
โทษฐานละเมิดจริยาพระสังฆาธิการ.
โทษที่พระสังฆาธิการจะพึงได้รับ เพราะละเมิดจริยา มีหนักเบากว่ากันตามความละเมิด ตามความในข้อ ๕๔ ดังนี้
การถอดถอนจากตำแหน่งหน้าที่.
การถอดถอนจากตำแหน่งหน้าที่ ต้องยึดหลักเกณฑ์และวิธีการตามความในข้อ ๕๕ ดังนี้
เซรินาเบะ

เซรินาเบะ (せり鍋) แปลว่า หม้อไฟผักชีล้อม เป็นอาหารประเภทนาเบโมโนะ ทำโดยใช้ผักชีล้อมเซ็นได ซึ่งเป็นอาหารท้องถิ่นของจังหวัดมิยางิ เริ่มเป็นที่แพร่หลายขึ้นมาในช่วงฟื้นฟูจากแผ่นดินไหวครั้งใหญ่ทางตะวันออกของญี่ปุ่น มักจะรับประทานกันในหมู่คนท้องถิ่นที่นี่ในฤดูหนาว
ภาพรวม.
จังหวัดมิยางิผลิตผักชีล้อมมาตั้งแต่สมัยเอโดะ และมีปริมาณการผลิตมากที่สุดในญี่ปุ่น คาดว่าเซรินาเบะซึ่งใช้ผักชีล้อมนั้นเริ่มให้บริการที่อิซากายะในเซ็นไดตั้งแต่ประมาณปี 2004
โดยพื้นฐานแล้วส่วนผสมประกอบด้วยผักชีล้อม เนื้อไก่ และเนื้อเป็ด และบางครั้งอาจเพิ่มส่วนผสม เช่น ต้นหอมขาว รากหญ้าเจ้าชู้ เต้าหู้ และอาบุราอาเงะ มีน้ำซุปดาชิหลากหลายชนิด เช่น น้ำซุปจากกระดูกไก่ที่ปรุงรสด้วยโชยุ มิริง และสาเก รวมถึงปลาโอแถบและคมบุ ผักชีล้อมนั้นยังเป็นที่รู้จักกันดีในฐานะสมุนไพรทั้งเจ็ดแห่งฤดูใบไม้ผลิ
พระยาเจือง

ตำนานพระยาเจือง เป็นตำนานที่มีเนื้อหาเกี่ยวข้องกับประวัติศาสตร์ที่แพร่หลายในกลุ่มชนชาติไท เช่น ล้านนา สิบสองปันนา เชียงตุง และล้านช้าง เป็นต้น ดูแปลกแตกต่างจากตำนานอื่นที่เกี่ยวข้องกับทางศาสนาอย่าง "ชินกาลมาลีปกรณ์" และไม่ใช่ตำนานการสร้างเมืองแบบ "ตำนานพื้นเมืองเชียงใหม่" แต่มีลักษณะคล้าย "ตำนานพระร่วง" แต่ไม่น่าเป็นบุคคลเดียวกัน
ตำนานกล่าวถึงพระยาเจืองซึ่งเป็นวีรบุรุษของชนชาติไทแทบทุกกลุ่ม มีการจดบันทึกในลักษณะของชาดกแทรกภาษาบาลีไว้อ่านในที่ประชุมด้วยฉันทลักษณ์ท้องถิ่นภาษานั้น
สำนวน.
ตำนานพระยาเจืองฉบับล้านนาหรือเรียกว่า "นิสัยบาเจือง" มีต้นฉบับจารลงใบลานอักษรธรรมล้านนาแต่งเป็นภาษาบาลีสลับกับท้องถิ่น มีลักษณะการแปลยกศัพท์ที่เรียกว่านิสัย ตอนต้นของข้อความระบุว่าผู้แต่งคือ พระพุทธโฆษาจารย์ ผู้แต่งอ้างว่าวรรณกรรมเรื่องนี้เป็นส่วนหนึ่งของคัมภีร์วังสมาลินีซึ่งแบ่งออกเป็น 3 ส่วน (อดีตนิทาน ปัจจุบันนิทาน และอนาคตนิทาน) โดยตำนานพระยาเจืองอยู่ในส่วนที่เรียกว่า "อนาคตนิทาน" ฉบับที่อยู่ในหอสมุดแห่งชาติมีชื่อว่า "นิสัยบาเจือง" ส่วนฉบับที่ปริวรรตโดยอรุณรัตน์ วิเชียรเขียวและศรีธน คำแปง ใช้ชื่อว่า "ตำนานพระยาเจือง"
วรรณกรรมสิบสองปันนาปรากฏเป็นตำนานและพงศาวดาร 3 สำนวนและเป็นวรรณกรรมมุขปาฐะอีก 1 สำนวน ยังพบเรื่องราวของเจ้าแสงต่อซึ่งมีเรื่องราวคล้ายตำนานพระยาเจืองอีก 1 สำนวน วรรณกรรมสิบสองปันนาระบุตรงกันว่าพระยาเจืองเป็นปฐมกษัตริย์แห่งสิบสองปันนา มีมเหสีชื่อ รัมมณี มีโอรส 4 องค์ ซึ่งมอบหมายให้ครองดินแดนต่าง ๆ
ฉบับเชียงตุงไม่พบตัวละครที่ชื่อเจืองแต่พบว่ามีเรื่อง "อ้ายแสงต่อ" คล้ายเรื่องราวเจ้าแสงต่อกับเรื่องเจ้าเจืองหาญของสิบสองปันนา ปรากฏใน "ตำนานเมืองเชียงตุง"
ฉบับล้านช้างพบเป็นลายลักษณ์อักษร 3 ฉบับ แต่งเป็นร้อยกรองสองเรื่อง คือ "ท้าวบาเจือง" และ "ท้าวยี่บาเจือง" (หรือ "ท้าวฮุ่งท้าวเจือง") พบแต่งเป็นร้อยแก้วหนึ่งเรื่องคือ "กิ่งเจืองหาน" และวรรณกรรมมุขปาฐะอีกหนึ่งเรื่องคือ "ท้าวยี่กับเจืองห้าว" ฉบับล้านช้างไม่ค่อยให้ความสำคัญกับวีรกรรม
บทประพันธ์เรื่อง "เจืองหาญ" แพร่หลายอยู่ในกลุ่มไทดำในเวียดนาม
เนื้อหา.
ส่วนใหญ่ระบุพระนามวีรบุรุษเพียงพระนามเดียวคือ เจือง (อาจเขียนแตกต่างกันบ้างเช่น เจียง เจื๋อง และเจิง) 
ระยะเวลาประสูติ "ตำนานเมืองพะเยา" ระบุ พ.ศ. 1584 และ "ตำนานพื้นเมืองสิบสองปันนา" ระบุ พ.ศ. 1580 ส่วนปีที่สิ้นพระชนม์ ฉบับที่ระบุศักราชไว้น้อยที่สุดคือ "ตำนานพื้นเมืองสิบสองปันนา" คือ พ.ศ. 1636 และ "พงศาวดารลานนา" ระบุไว้มากที่สุดคือ พ.ศ. 1748 วรรณกรรมจากล้านนาระบุว่าพระยาเจืองสืบเชื้อสายมาจากลวจักกราช ปฐมกษัตริย์แห่งเมืองเงินยางเชียงแสน ใน "ตำนานพื้นเมืองเชียงใหม่" ระบุว่าพญาเจืองเป็นกษัตริย์ลำดับที่ 19 ของวงศ์กษัตริย์แห่งหิรัญนครเงินยาง บางฉบับระบุว่าเป็นบรรพบุรุษของพระเจ้าเม็งราย "พงศาวดารเงินยางเชียงแสน" ระบุว่า ขุนเจืองเป็นโอรสของขุนจอมธรรม ประสูติที่เชียงรายหรือพะเยาหรือฝาง
ด้านการเป็นวีรบุรุษ เป็นบรรพบุรุษผู้นำแห่งแว่นแคว้น แต่ละที่มีหลากหลายสำนวนกันไป มีเรื่องราวเหนือธรรมชาติแสดงให้เห็นถึงความเป็นบุคคลที่มีคุณสมบัติพิเศษ มีความสัมพันธ์กับเทพ มีเหตุการณ์มหัศจรรย์ตอนประสูติซึ่งคงได้รับอิทธิพลจากพุทธประวัติและชาดก
วรรณกรรมจากล้านนาและล้านช้างทุกฉบับกล่าวถึงการไปรบกับแกวซึ่งได้ชนะสงคราม จากนั้นได้อภิเษกเป็นกษัตริย์ที่ยิ่งใหญ่
ภรรยาของโลท

ในพระคัมภีร์ไบเบิล ภรรยาของโลท เป็นบุคคลที่กล่าวถึงครั้งแรกในปฐมกาล 19: หนังสือปฐมกาลอธิบายว่าเธอกลายเป็นเสาเกลือได้อย่างไรหลังจากที่เธอมองกลับไปที่เมืองโสโดม เธอไม่มีชื่อในพระคัมภีร์ แต่เรียกว่า "อาโด" หรือ "เอดิธ" ในประเพณีของชาวยิว เธอยังอ้างถึงในคัมภีร์อธิกธรรมในหนังสือปรีชาญาณและพันธสัญญาใหม่ที่ลูกา 17:32
เรื่องเล่าปฐมกาล.
เรื่องราวของภรรยาของโลท เริ่มต้นขึ้นในปฐมกาล 19: หลังจากที่ทูตสวรรค์สององค์มาถึงเมืองโสโดม ในตอนค่ำ และได้รับเชิญให้ไปค้างคืนที่บ้านของโลท ชาวเมืองโสโดมชั่วร้ายมากและกระตุ้นให้โลทถวายคน/ทูตสวรรค์เหล่านี้ โลทเสนอลูกสาวสองคนของเขาแทน แต่ถูกปฏิเสธ เมื่อรุ่งสาง ทูตสวรรค์ที่มาเยี่ยมของโลทขอให้เขาพาครอบครัวหนีไป เพื่อหลีกเลี่ยงไม่ให้ถูกจับในหายนะที่กำลังจะเกิดขึ้นเนื่องจากความชั่วช้าของเมือง ได้รับคำสั่ง "หนีเอาชีวิตรอด! อย่ามองไปข้างหลัง อย่าหยุดที่ใดในที่ราบ หนีไปที่เนินเขา เกรงว่าเจ้าจะถูกพัดพาไป" #เปลี่ยนทาง ขณะหลบหนี ภรรยาของโลทมองไปทางเมืองโสโดมข้างหลังเธอและกลายเป็นเสาเกลือ #เปลี่ยนทาง 
เสาเกลือ.
เรื่องราวดูเหมือนจะมีพื้นฐานมาจากตำนานพื้นบ้านที่อธิบายถึงลักษณะทางภูมิศาสตร์ 
เสาเกลือชื่อ "ภรรยาของโลท" ตั้งอยู่ใกล้กับทะเลเดดซี ที่ภูเขาโสโดม ในอิสราเอล 
โยเซพุส นักประวัติศาสตร์ชาวยิวอ้างว่าได้เห็นเสาเกลือซึ่งเป็นภรรยาของโลท การดำรงอยู่ของมันยังได้รับการยืนยันโดยบรรพบุรุษของคริสตจักรยุคแรกอย่าง เคลมองต์แห่งโรม และ อิเรนิอุส
มุมมองของอิสลาม.
ภรรยาของโลท หรือ ลูฏ ไม่ได้ถูกกล่าวชื่อของนางในอัลกุรอาน แต่มีคนบอกว่าชื่อของนาง คือ วาลิอะฮ์ และว่ากันว่านางชื่อ วาลิฮะฮ์
ลูฏ  ในคัมภีร์กุรอาน จะถือว่าเหมือนกับโลทในคัมภีร์ฮีบรู เขาถือว่าเป็นเราะซูลของอัลลอฮ์ และ นบีของอัลลอฮ์ 
ในคำบอกเล่าของอัลกุรอาน นบีลูฏได้เตือนกลุ่มชนของท่านเกี่ยวกับความพินาศที่ใกล้เข้ามา เพื่อไม่ให้พวกเขาเปลี่ยนแนวทางที่ชั่วร้ายของพวกเขา แต่พวกเขาปฏิเสธที่จะฟังเขา นบีลูฏได้รับคำสั่งจากอัลลอฮ์ ให้หนีออกจากเมืองพร้อมกับผู้ติดตามของท่านในตอนกลางคืน แต่ให้ทิ้งภรรยาของท่านไว้เบื้องหลัง ทันทีที่ท่านจากไป อัลลอฮ์ก็ทรงสั่งหินหรือดินเหนียวจากนรกลงมาใส่พวกเขา 
ความแตกต่างระหว่างคำบอกเล่านี้กับคำบอกเล่าของยิว–คริสต์ จากหนังสือปฐมกาลก็คือ ภรรยาของนบีลูฏถูกทำลายไปพร้อมกับคนชั่ว กล่าวอีกนัยหนึ่งคือนางไม่ได้หนีไปกับนบีลูฏ ทั้งนี้เพราะว่าภรรยาของลูฏมีความผิดเช่นเดียวกับผู้ถูกลงโทษ ถึงขนาดที่นางถูกกล่าวถึงในคัมภีร์อัลกุรอานร่วมกับภรรยาของนูฮ์ ในฐานะสตรีสองคนที่ดื้อรั้นและไม่เชื่อผู้ซึ่งถูกลงโทษเพราะความชั่วร้ายของพวกนาว โดยไม่คำนึงว่าพวกนางจะแต่งงานกับนบีหรือไม่ 
ในอัลกุรอาน ซูเราะห์ (บทที่ 26) อัชชุอะรออ์ (กวี) –<templatestyles src="แม่แบบ:คำพูด/style.css" />ดังนั้นเราได้ช่วยเขา และบริวารของเขาทั้งหมดให้รอดพ้น นอกจากหญิงแก่คนหนึ่ง ซึ่งนางอยู่ในหมู่ผู้ถูกทำลาย
ถั่วแระ

ถั่วแระ หรือ เอดามาเมะ (; โรมาจิ: "edamame") คือถั่วเหลืองที่เก็บเกี่ยวพร้อมกับกิ่งในขณะที่ยังเป็นสีเขียวและยังไม่สุก แล้วนำมาต้มและรับประทาน
วิธีการใช้รับประทาน.
โดยทั่วไปจะต้มเกลือแล้วรับประทาน นอกจากนำไปต้มกับเกลือแล้ว ยังสามารถทำเป็นคากิอาเงะ ของผัด หรือของเคี่ยว
ซุนดะ.
ถั่วแระต้มแล้วบดเป็นก้อนใช้ทำเป็นซุนดะโมจิซึ่งเป็นหนึ่งในขนมท้องถิ่นของภูมิภาคโทโฮกุ โดยเฉพาะในจังหวัดมิยางิ ยามางาตะ อากิตะ และอิวาเตะ
เค็งโงะ คาวานิชิ

เค็งโงะ คาวานิชิ (; โรมาจิ: "Kawanishi Kengo", 18 กุมภาพันธ์ 1985 -) เป็นนักพากย์ชายชาวญี่ปุ่น เกิดที่จังหวัดโอซากะ อยู่สังกัดเมาซูโปรโมชัน ส่วนสูง 158 ซม.
โคโนมิ โคฮาระ

โคโนมิ โคฮาระ (; โรมาจิ: "Kohara Konomi", 28 มิถุนายน 1992 -) เป็นนักพากย์และนักแสดงชาวญี่ปุ่น เกิดที่จังหวัดคานางาวะ อยู่สังกัดสำนักงานโอซาวะ
สเตรตฟอร์ดเอนด์

สเตรตฟอร์ดเอนด์  เป็นอัฒจันทร์ของแมนเชสเตอร์ยูไนเต็ดซึ่งตั้งชื่อตามเขตสเตรตฟอร์ดที่อยู่ใกล้เคียง อัฒจันทร์แบ่งออกเป็นสองชั้น
ประวัติ.
เทย์เลอร์รีพอร์ตกำหนดให้ทุกสโมสรในพรีเมียร์ลีกและดิวิชัน 1 ต้องมีอัฒจันทร์แบบมีที่นั่งภายในช่วงเริ่มต้นฤดูกาล 1994-95 สเตรตฟอร์ดเอนด์เป็นระเบียงหลักทางฝั่งตะวันตกของโอลด์แทรฟฟอร์ด รองรับแฟนบอลได้ประมาณ 20,000 คน เกมสุดท้ายที่เล่นหน้าระเบียงนี้คือนัดสุดท้ายของดิวิชัน 1 ฤดูกาล 1991-92 ซึ่งเอาชนะทอตนัมฮอตสเปอร์ 3-1 เมื่อวันที่ 2 พฤษภาคม ค.ศ. 1992
ระเบียงถูกรื้อถอนในช่วงปิดฤดูกาล 1991-92 และแทนที่ด้วยอัฒจันทร์แบบมีที่นั่งมูลค่า 10 ล้านปอนด์ มีที่นั่งสีขาวสะกดคำว่า Stretford End โดยสร้างเสร็จในช่วงฤดูกาล 1992-93 งานก่อสร้างดำเนินการโดย Birse Group
มีการกล่าวถึงการสร้างสเตรตฟอร์ดเอนด์ขึ้นใหม่เป็นครั้งแรกในฤดูร้อนปี 1989 เมื่อประธานสโมสรในขณะนั้นคือมาร์ติน เอ็ดเวิร์ดส์เสนอที่จะขายสโมสรและยินดีที่จะขายหุ้นของเขาในราคา 10 ล้านปอนด์ให้กับเจ้าของสโมสรรายใหม่สำหรับการสร้างสเตรตฟอร์ดเอนด์ขึ้นใหม่ อย่างไรก็ตาม การเสนอขายสโมสรให้กับนักธุรกิจ ไมเคิล ไนท์ตัน ซึ่งเป็นแฟนคลับของสโมสรล้มเหลว และเอ็ดเวิร์ดส์ยังคงเป็นเจ้าของสโมสรต่อไปอีกกว่าทศวรรษหลังจากนั้น
สำหรับฤดูกาล 2000-01 มีการสร้างอัฒจันทร์ชั้นสองเพิ่มเติม เช่นเดียวกับการเพิ่มโซนผู้บริหาร ตอนนี้ชั้นที่ 1 ของอัฒจันทร์บางส่วนถูกนำไปเป็นโซนที่นั่งสำหรับครอบครัว อุโมงค์ทางออกของผู้เล่นซึ่งก่อสร้างขึ้นใหม่ตั้งอยู่ที่มุมของสเตรตฟอร์ดเอนด์และอัฒจันทร์เซอร์ บ็อบบี้ ชาร์ลตัน แทนที่อุโมงค์ทางออกของผู้เล่นของเก่าตรงอัฒจันทร์เซอร์ บ็อบบี้ ชาร์ลตันซึ่งถูกปิดไป
คากิอาเงะ

คากิอาเงะ (かき揚げ) เป็นเท็มปุระประเภทหนึ่งที่ทำโดยการห่ออาหารทะเล ผัก ฯลฯ ชิ้นเล็ก ๆ ในแป้งที่ทำจากแป้งสาลี แล้วทอดในน้ำมันปรุงอาหาร
บ้างก็ใช้อาหารทะเล เช่น กุ้งฝอย หอย หมึก เป็นส่วนประกอบหลัก บ้างก็ใช้ผัก เช่น หอมใหญ่ และ แครอท เป็นส่วนประกอบหลัก และอาจผสมเข้าด้วยกัน มีส่วนผสมหลายอย่างรวมกัน
วัดช่างทอง (จังหวัดพระนครศรีอยุธยา)

วัดช่างทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองเกาะเรียน ในตำบลเกาะเรียน อำเภอพระนครศรีอยุธยา จังหวัดพระนครศรีอยุธยา ปัจจุบันมีพระครูพิชัยเดชารักษ์เป็นเจ้าอาวาส
วัดช่างทองเริ่มก่อสร้างประมาณปี พ.ศ. 2360 ในปลายสมัยพระบาทสมเด็จพระพุทธเลิศหล้านภาลัย โดยท่านผู้หญิงฟัก ภริยาเจ้าพระยาอภัยราชา (ปิ่น) มารดาเจ้าพระยาบดินทรเดชา (สิงห์ สิงหเสนี) แต่ยังไม่ทันแล้วเสร็จท่านผู้หญิงฟักได้ถึงอนิจกรรมเสียก่อน การก่อสร้างจึงยุติลงชั่วคราว ต่อมาเจ้าพระยาบดินทรเดชา (สิงห์ สิงหเสนี) ได้เข้าอำนวยการก่อสร้างวัดช่างทองต่อมา จนแล้วเสร็จสิ้นบริบูรณ์ในปี พ.ศ. 2367 ตั้งเป็นวัดเมื่อ พ.ศ. 2375 ได้รับพระราชทานวิสุงคามสีมาเมื่อวันที่ 8 กุมภาพันธ์ พ.ศ. 2492
อาคารเสนาสนะต่าง ๆ มี อุโบสถ สร้างเมื่อ พ.ศ. 2493 โครงสร้างก่ออิฐถือปูน ภายในประดิษฐานพระประธานนามว่า "หลวงพ่อช่างทอง" อุโบสถดังกล่าวเกิดเพลิงไหม้เมื่อ พ.ศ. 2560 ภาพจิตรกรรมฝาผนังถูกไฟไหม้เสียหาย ส่วนตัวองค์พระพระธานไม่ได้รับความเสียหายมากนัก มีเพียงคราบรอยไหม้บางส่วน เมื่อวันที่ 8 กรกฎาคม พ.ศ. 2563 ได้เกิดเหตุอัคคีภัยอีกครั้ง ที่หอสวดมนต์ทรงไทยและกุฏิพระสงฆ์ซึ่งทำจากไม้สัก
ผีชีวะ เชื้อคลั่งเกาะหายนะ

<templatestyles src="Module:Infobox/styles.css"></templatestyles>
ผีชีวะ วิกฤตเกาะมรณะ (Resident Evil: Death Island) เป็นภาพยนตร์ แอ็กชัน สยองขวัญ แอค ชั่นคอมพิวเตอร์ สำหรับผู้ใหญ่ ของญี่ปุ่นที่มีฉากอยู่ในจักรวาลเดียวกับวิดีโอเกม เรซิเดนต์อีวิล เป็นภาคที่ห้าและภาคที่สี่ใน ซีรีส์อนิเมชั่น เรซิเดนต์อีวิล (ภาพยนตร์ชุด) ต่อจาก "ผีชีวะ ล้างบางเชื้อคลั่ง" (Resident Evil: Vendetta) ในปี 2017 ทำหน้าที่เป็นภาคต่อโดยตรงของภาพยนตร์ และ "ผีชีวะ มหันตภัยไวรัสมืด" ("Resident Evil: Infinite Darkness)" แบบมินิซีรีส์ในปี 2021 จะออกฉายในญี่ปุ่นวันที่ 7 กรกฏาคม ปี 2023 ในประเทศไทย โฮมเอนเตอร์เทนเมนต์ จัดจำหน่ายผ่าน บูมเมอร์แรง
การผลิตและการเปิดตัว.
ในวันที่ 2 กุมภาพันธ์ 2023 ภาพยนตร์เรื่องนี้ได้รับการประกาศโดยโซนี่พิคเจอร์สเอ็นเตอร์เทนเมนต์ โดย "IGN" ได้โพสต์ตัวอย่างพิเศษสำหรับภาพยนตร์เรื่องนี้ "IGN" รายงานว่าภาพยนตร์เรื่องนี้จะฉายในฤดูร้อนปี 2023 วันที่ 7 กรกฏาคม กำกับโดย เออิจิโร ฮาสุมิ และเขียนบทโดย มาโคโตะ ฟุคุมิ โซนี่พิคเจอร์สเอ็นเตอร์เทนเมนต์ จะจัดจำหน่ายภาพยนตร์ทั่วโลก ยกเว้นประเทศญี่ปุ่น
วัดบางซ้ายนอก

วัดบางซ้ายนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเต่าเล่า อำเภอบางซ้าย จังหวัดพระนครศรีอยุธยา มีที่ดินเนื้อที่ตั้งวัด 11 ไร่ 1 งาน 14 ตารางวา ปัจจุบัน พระครูวิจิตรธรรมานุรักษ์ (สมจิตร ยสปาโล) ดำรงตำแหน่งเจ้าอาวาส
วัดบางซ้ายนอกตั้งวัดเมื่อวันที่ 20 มีนาคม พ.ศ. 2425 ผู้บริจาคที่ดินให้สร้างวัดมีนามว่าฉิม ชาวบ้านจึงมักเรียกว่า วัดตาฉิม บางคนเรียก วัดปลายบาง เพราะวัดนี้ตั้งอยู่สุดเขตของจังหวัดพระนครศรีอยุธยา ติดต่อกับจังหวัดสุพรรณบุรี ใกล้ ๆ กันเป็นที่ตั้งของวัดบางซ้ายใน วัดนี้อยู่ด้านนอกไกลออกไปจึงได้นามว่า "วัดบางซ้ายนอก" วัดได้รับพระราชทานวิสุงคามสีมาเมื่อวันที่ 20 พฤศจิกายน พ.ศ. 2467 เขตวิสุงคามสีมา กว้าง 80 เมตร ยาว 120 เมตร 
อาคารเสนาสนะที่สำคัญ ได้แก่ อุโบสถ กว้าง 6 เมตร ยาว 14 เมตร สร้างเมื่อ พ.ศ. 2510 โครงสร้างคอนกรีตเสริมเหล็ก หอสวดมนต์ กว้าง 8 เมตร ยาว 16 เมตร สร้างเมื่อ พ.ศ. 2501 เป็นอาคารไม้ ศาลาการเปรียญ กว้าง 18 เมตร ยาว 28 เมตร สร้างเมื่อ พ.ศ. 2500 สร้างด้วยไม้และคอนกรีต กุฏิสงฆ์ จำนวน 10 หลัง เป็นอาคารไม้ ศาลาธรรมสังเวชและมีศาลากลางน้ำ ปูชนียวัตถุที่สำคัญได้แก่ พระประธานในอุโบสถ เจดีย์บรรจุพระธรรม 1 องค์ ฐานกว้างด้านละ 6 เมตร สูง 10 เมตร และรูปปั้นหลวงปู่รอด (พระครูอดุลวุฒิกร)
วัดหนองบัว (จังหวัดฉะเชิงเทรา)

วัดหนองบัว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองแหน อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 8 ไร่ 1 งาน 62 ตารางวา ปัจจุบันมีพระครูอดุลประทุมกิจ เป็นเจ้าอาวาส
วัดหนองบัวเป็นวัดในชุมชนที่ประชาชน ตั้งวัดเมื่อ พ.ศ. 2321 ชาวเวียงจันทน์ซึ่งอพยพมาจากประเทศลาว ได้ร่วมใจกันสร้างวัดใกล้หนองน้ำซึ่งเต็มไปด้วยดอกบัว จึงตั้งชื่อว่า "วัดหนองบัว" ได้รับพระราชทานวิสุงคามสีมา เมื่อวันที่ 3 กรกฎาคม พ.ศ. 2528 ด้านการศึกษาทางวัดได้เปิดสอนโรงเรียนพระปริยัติธรรมแผนกธรรมเมื่อ พ.ศ. 2433 นอกจากนั้นยังให้ทางราชการตั้งโรงเรียนในที่ดินวัด คือ โรงเรียนวัดหนองบัว (พิทักษ์ราษฎร์บำรุง) เริ่มก่อตั้งครั้งแรก เมื่อวันที่ 6 กรกฎาคม พ.ศ. 2465 เริ่มแรกอาศัยศาลาการเปรียญวัดหนองบัวเป็นที่ศึกษาเล่าเรียน โดยมีพระครูทองสุข เจ้าอาวาสวัดหนองบัวเป็นผู้อุปการะ
วัดมีประเพณีขึ้นเขาเผาข้าวหลาม ซึ่งจะถวายข้าวหลามแด่พระภิกษุสงฆ์ วัดหนองบัว ประเพณีนี้มีในวันขึ้น 15 ค่ำเดือน 3 ของทุกปี
อี ดา-อิน (นักแสดงเกิด พ.ศ. 2535)

อี ดา-อิน (ชื่อจริง ; เกิด 5 พฤศจิกายน ค.ศ. 1992) เป็นนักแสดงหญิงชาวเกาหลีใต้
ชีวิตส่วนตัว.
อี ดา-อิน เป็นลูกสาวของนักแสดงชื่อดังคย็อน มี-รี ที่โด่งดังจากการรับบท แชซังกุง ในแดจังกึม จอมนางแห่งวังหลวง และพระนางฮเยกย็อง ในลีซาน จอมบัลลังก์พลิกแผ่นดิน อี ฮง-ฮ็อน พ่อเลี้ยงของเธอรับเลี้ยงเธอและอี ยู-บี พี่สาวของเธอ หลังจากแต่งงานกับคย็อน มี-รี ในปี ค.ศ. 1998 หลังจากแม่ของเธอแต่งงานใหม่ อีได้เปลี่ยนชื่อและนามสกุลจริงของเธอจาก อิม ยู-คย็อง ซึ่งอิมเป็นนามสกุลของพ่อแท้ ๆ ของเธอเป็น อี จู-ฮี อี ดา-อิน เปลี่ยนชื่อจริงของเธออีกครั้งจาก อี จู-ฮี เป็น อี รา-ยุน ก่อนการแต่งงานของเธอ แต่เธอไม่ได้เปลี่ยนชื่อในการแสดงของเธอ
ความสัมพันธ์และการแต่งงาน.
อี ดา-อิน คบหากับพระเอกชื่อดังอี ซึง-กี ตั้งแต่ปลายปี ค.ศ. 2020 ต่อมาในวันอังคารที่ 7 กุมภาพันธ์ ค.ศ. 2023 อี ซึง-กี ได้ประกาศหมั้นกับอี ดา-อิน ในจดหมายที่โพสต์ในบัญชีโซเชียลมีเดียของเขา ทั้งคู่แต่งงานกันเมื่อวันที่ 7 เมษายน 2023 ที่ Grand International Seoul Pamas ต่อหน้าเพื่อนและสมาชิกในครอบครัวเท่านั้น
เมื่อวันที่ 1 พฤศจิกายน 2023 ต้นสังกัดของเธอยืนยันว่าอีกำลังตั้งครรภ์ลูกคนแรกและมีกำหนดคลอดในเดือนกุมภาพันธ์ 2024
โทนี บาร์ตัน

แอนโทนี เอ็ดเวิร์ด บาร์ตัน (5 เมษายน ค.ศ. 1937 - 20 สิงหาคม ค.ศ. 1993) เป็นนักฟุตบอล เล่นในตำแหน่งปีกขวา และผู้จัดการทีมชาวอังกฤษ เขาเกิดในซัตตัน, เซอร์เรย์ และคุมทีมแอสตันวิลลา จนประสบความสำเร็จในยูโรเปียนคัพ นัดชิงชนะเลิศ 1982 สามเดือนหลังจากคุมทีม ตามด้วยการเอาชนะบาร์เซโลนาซึ่งเป็นแชมป์ยูฟ่าคัพในยูโรเปียนซูเปอร์คัพ 1982
อาชีพนักฟุตบอล.
โทนี บาร์ตัน เริ่มต้นอาชีพการค้าแข้งกับฟูลัมในฐานะนักฟุตบอลเยาวชน หลังจากเล่นให้ซัตตันยูไนเต็ดสโมสรในบ้านเกิดของเขาด้วยสัญญายืมตัว เขาก็ผันตัวเป็นนักฟุตบอลอาชีพกับฟูลัมในเดือนพฤษภาคม ค.ศ. 1954 เขาทำไป 8 ประตูจาก 49 นัดให้กับฟูลัม
เขาย้ายไปนอตทิงแฮมฟอเรสต์ในเดือนธันวาคม ค.ศ. 1959 แต่ไม่ประสบความสำเร็จ โดยลงเล่นเพียง 22 นัด (ยิงได้เพียงประตูเดียว) ต่อมาย้ายไปพอร์ตสมัทในเดือนธันวาคม ค.ศ. 1961 ซึ่งต่อมาเขาได้เป็นผู้เล่น-ผู้จัดการทีม หลังจากแขวนสตั๊ด (รองเท้าฟุตบอล, เลิกเล่นฟุตบอล) โดยลงเล่นไป 130 นัดและทำได้ 34 ประตูให้กับพอร์ตสมัท เขายังคงอยู่ในตำแหน่งสตาฟฟ์โค้ชของสโมสร
อาชีพโค้ชและผู้จัดการทีม.
ต่อมาเขาได้เข้าร่วมทีมสตาฟฟ์โค้ชที่แอสตันวิลลา และกลายเป็นผู้ช่วยผู้จัดการทีมของรอน ซอนเดอส์ ในปี ค.ศ. 1980 วิลล่าคว้าแชมป์ดิวิชัน 1 ในปี ค.ศ. 1981 (แชมป์ลีกครั้งแรกของพวกเขาในรอบ 71 ปี) และบาร์ตันได้รับการเลื่อนตำแหน่งเป็นผู้จัดการทีมในเดือนกุมภาพันธ์ ค.ศ. 1982 หลังจากซอนนเดอส์ลาออก
รอมคอมแสนหวานของคู่นักเขียน

รอมคอมแสนหวานของคู่นักเขียน หรือ โอโตนาริ นิ กิงงะ (; โรมาจิ: "Otonari ni Ginga"; #เปลี่ยนทาง "ดาราจักรข้างห้อง") เป็นซีรีส์มังงะญี่ปุ่น แต่งเรื่องและวาดภาพโดยกิโดะ อามางากูเระ ตีพิมพ์ในนิตยสาร"กูด! อาฟเตอร์นูน" นิตยสารมังงะแนว"เซเน็ง"ของสำนักพิมพ์โคดันชะตั้งแต่เดือนเมษายน พ.ศ. 2563 ซีรีส์อนิเมะโทรทัศน์ดัดแปลงสร้างโดยสตูดิโออาซาฮิโปรดักชัน ออกอากาศในเดือนเมษายนถึงเดือนมิถุนายน พ.ศ. 2566 และละครโทรทัศน์ดัดแปลงออกอากาศในเดือนเมษายนถึงพฤษภาคม พ.ศ. 2566
ให้เสียงโดย: ทากุ ยาชิโระ
รับบทแสดงโดย ฮายาโตะ ซาโนะ
ให้เสียงโดย: ยู วากูอิ
ให้เสียงโดย: รินะ เอ็นโด
ให้เสียงโดย: มาริอะ นางานาวะ
ให้เสียงโดย: ริเอะ ทากาฮาชิ 
ให้เสียงโดย: โทโมกาซุ ซูงิตะ
ให้เสียงโดย: โยโกะ ฮิกาซะ
อิเซไก โชกัง วะ นิโดเมะ เดซุ

อิเซไก โชกัง วะ นิโดเมะ เดซุ (; โรมาจิ: "Isekai Shōkan wa Nidome Desu"; #เปลี่ยนทาง "ถูกอัญเชิญมาต่างโลกเป็นครั้งที่สองครับ") เป็นซีรีส์ไลต์โนเวลญี่ปุ่น เขียนโดยคาซูฮะ คิชิโมโตะ และวาดภาพประกอบโดย 40ฮาระ เผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนมีนาคม พ.ศ. 2558 ถึงธันวาคม พ.ศ. 2559 ตามด้วยบทส่งท้าย 9 บทระหว่างเดือนกุมภาพันธ์ พ.ศ. 2560 ถึงตุลาคม พ.ศ. 2563 ภายหลังสำนักพิมพ์ฟูตาบาชะได้รับลิขสิทธิ์ตีพิมพ์เป็นหนังสือในเครือมอนสเตอร์บุงโกะทั้งหมด 5 เล่มตั้งแต่เดือนตุลาคม พ.ศ. 2558 ถึงกรกฎาคม พ.ศ. 2560 มังงะดัดแปลงวาดภาพโดยอาราชิยามะ เผนแพร่ออนไลน์ทาง"เว็บคอมิกแอ็กชัน"ของสำนักพิมพ์ฟูตาบาชะตั้งแต่เดือนมิถุนายน พ.ศ. 2561 รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 8 ซีรีส์อนิเมะโทรทัศน์ดัดแปลงผลิตโดยสตูดิโอเอล ออกอากาศตั้งแต่เดือนเมษายนถึงมิถุนายน พ.ศ. 2566
ให้เสียงโดย: ชุนอิจิ โทกิ
ให้เสียงโดย: คาโอริ มาเอดะ
ให้เสียงโดย: ซาโตมิ อามาโนะ
ให้เสียงโดย: ฟัยรูซ ไอ
ให้เสียงโดย: ซาโอริ โอนิชิ
ให้เสียงโดย: ทากูมะ นางัตสึกะ
ให้เสียงโดย: ยูอิ โองูระ
ให้เสียงโดย: รินะ ฮนนิซูมิ
ให้เสียงโดย: ซาโตมิ อาเกซากะ
ให้เสียงโดย: ยูริเอะ โคซาไก
ให้เสียงโดย: มิกุ อิโต
ให้เสียงโดย: เค็นจิ อากาบาเนะ
ให้เสียงโดย: โฮซูมิ โกดะ
ให้เสียงโดย: มาริเอะ ฮาชิโมโตะ
ไอซ์สไปซ์

ไอซิส ไนจา แกสตัน (เกิด 1 มกราคม ค.ศ. 2000) หรือชื่อในวงการคือ ไอซ์สไปซ์ (Ice Spice) เป็นแร็ปเปอร์และนักแต่งเพลงชาวอเมริกัน เกิดและเติบโตในเดอะบร็องซ์ นครนิวยอร์ก เธอเริ่มอาชีพทางดนตรีในปี 2021 หลังจากได้พบกับโปรดิวเซอร์เพลงชื่อ ริโอทูซา ขณะเรียนอยู่ที่มหาวิทยาลัยรัฐแห่งนิวยอร์กที่เพอร์เชส ไอซ์สไปซ์ได้รับความสนใจจากซิงเกิล "มันช์ (ฟีลลินยู)", "บิกีนีบอตทอม" และ "อินฮามูด" ซึ่งทั้งหมดวางจำหน่ายล่วงหน้าก่อนอีพีชุดแรกของเธอ "ไลก์..?" (2023) โดยเธอได้รับคำยกย่องจาก จอน คารามานิกา แห่ง "เดอะนิวยอร์กไทมส์" ให้เป็น "เจ้าหญิงเพลงแร็ปคนใหม่"
ชีวิตช่วงแรก.
ไอซิส แกสตัน เกิดเมื่อวันที่ 1 มกราคม 2000 ในเดอะบร็องซ์ นครนิวยอร์ก เธอเติบโตในย่านถนนฟอร์ดแฮม เป็นลูกสาวคนโตในบรรดาพี่น้องห้าคน พ่อของเธอเป็นอดีตแร็ปเปอร์ใต้ดินชาวแอฟริกัน-อเมริกันที่มีเชื้อสายไนจีเรีย ส่วนแม่ของเธอเป็นชาวโดมินิกัน ซึ่งให้กำเนิดแกสตันขณะอายุ 17 ปี ทั้งคู่พบกันที่แมคโดนัลด์ ก่อนจะหย่าร้างกันเมื่อแกสตันอายุสองขวบ เนื่องจากพ่อแม่ของเธอมักจากบ้านไปทำงานบ่อย ๆ เธอจึงใช้เวลาส่วนใหญ่อยู่กับปู่ย่าตายายและลูกพี่ลูกน้องของเธอ เธอเข้าเรียนในเดอะบร็องซ์ ก่อนย้ายเข้าโรงเรียนเซเครดฮาร์ตไฮสกูล ซึ่งเป็นโรงเรียนคาทอลิกในยองเกอส์
เมื่ออายุ 7 ปี แกสตันเริ่มสนใจดนตรีฮิปฮอปหลังจากได้ฟังเพลงของลิลคิม, นิกกี มินาจ และแร็ปเปอร์คนอื่น ๆ เธอเริ่มเขียนกวีนิพนธ์และแร็ปแบบฟรีสไตล์ตั้งแต่เรียนอยู่ชั้นประถมจนถึงมัธยมปลาย จากนั้นเธอเข้าเรียนที่มหาวิทยาลัยรัฐแห่งนิวยอร์กที่เพอร์เชส (SUNY)
การทำงาน.
ไอซ์สไปซ์เริ่มอาชีพทางดนตรีในปี 2021 หลังจากได้พบกับโปรดิวเซอร์เพลงชื่อ ริโอทูซา ขณะเรียนอยู่ที่มหาวิทยาลัยรัฐแห่งนิวยอร์กที่เพอร์เชส ซึ่งท้ายที่สุดเธอก็ตัดสินใจลาออก ริโอทูซารับหน้าที่เป็นโปรดิวเซอร์ให้กับเพลงเปิดตัวของเธออย่าง "บูลลีฟรีสไตล์" วางจำหน่ายในเดือนมีนาคม 2021 หลังจากวิดีโอของไอซ์สไปซ์ที่ทำชาเลนจ์ "บัสอิต" กลายเป็นไวรอลบนทวิตเตอร์ เพลง "เนมออฟเลิฟ" ก็ได้รับความสนใจบนซาวด์คลาวด์ ซึ่งทำให้เธอเริ่มมีชื่อเสียงบนอินสตาแกรม เพลง "มันช์ (ฟีลลินยู)" วางจำหน่ายในวันที่ 10 สิงหาคม 2022 ผลิตโดยริโอทูซา เพลงได้รับความนิยมหลังจากได้รับการสนับสนุนจากเดรก ซึ่งเล่นเพลงนี้บนสถานีวิทยุซิริอุสเอกซ์เอ็ม ซาวด์ 42 ต่อมากลายเป็นไวรอลบนทวิตเตอร์และติ๊กต็อก เพลงได้เข้าชาร์ต "บิลบอร์ด" ฮอตอาร์แอนด์บี/ฮิปฮอปซองส์ และชาร์ตบับบลิงอันเดอร์ฮอต 100 ในเดือนกันยายน 2022 ไอซ์สไปซ์ร้องรับเชิญให้กับบีเลิฟในเพลง "วันไทม์" ในเดือนเดียวกัน เธอได้เซ็นสัญญากับเทนแครัตโปรเจกต์และแคปิตอลเรเคิดส์ เมื่อวันที่ 28 ตุลาคม เธอออกเพลง "บิกีนีบอตทอม" อีพีชุดแรกของไอซ์สไปซ์ "ไลก์..?" วางจำหน่ายในวันที่ 20 มกราคม 2023
ตัฟซีร อิบน์ กะษีร

ตัฟซีร อัลกุรอาน อัลอะซีม หรือที่รู้จักกันดีในชื่อ ตัฟซีร อิบน์ กะษีร เป็นตัฟซีร โดย อิบน์ กะษีร (เสียชีวิต ฮิจญ์เราะฮ์ที่ 774) เป็นหนึ่งในหนังสืออิสลามที่มีชื่อเสียงที่สุดเกี่ยวกับศาสตร์แห่งการตีความอัลกุรอาน นอกจากนี้ยังรวมถึงคำวินิจฉัยทางกฎหมายและดูแลหะดีษและมีชื่อเสียงว่าเกือบจะปราศจากอิสรออีลียาต เป็นตัฟซีรที่มีกลุ่มซะละฟีใช้มากที่สุด
เบื้องหลัง.
อิบน์ กะษีร ไม่ได้ระบุวันที่เริ่มต้นของเขาในคำอธิบายหรือวันที่เสร็จสิ้น แต่บางคนอนุมานถึงยุคที่เขาแต่งขึ้นจากหลักฐานจำนวนหนึ่ง ซึ่ง
รอยเลื่อนอานาโตเลียตะวันออก

รอยเลื่อนอานาโตเลียตะวันออก  เป็นแนวรอยเลื่อนหลักแบบรอยเลื่อนตามแนวระดับ (strike-slip fault) พาดจากทางตะวันออกไปยังภาคกลางตอนใต้ของตุรกี ก่อให้เกิดการเคลื่อนที่ผ่านกันของแผ่นธรณีภาคระหว่างแผ่นเปลือกโลกอานาโตเลียกับแผ่นเปลือกโลกอาระเบียซึ่งเคลื่อนตัวไปทางเหนือ ความแตกต่างสัมพัทธ์ในการเคลื่อนที่ของแผ่นเปลือกโลกทั้งสองแสดงเป็นรอยเลื่อนแบบซ้ายเข้า (sinistral หรือ left-lateral fault) รอยเลื่อนอานาโตเลียตะวันออกและรอยเลื่อนอานาโตเลียเหนือมีส่วนร่วมในการเคลื่อนตัวไปทางทิศตะวันตกของแผ่นอานาโตเลียเนื่องจากถูกแรงเค้นจากการชนกันอย่างต่อเนื่องกับแผ่นเปลือกโลกยูเรเชีย
รอยเลื่อนอานาโตเลียตะวันออกมีแนวมุ่งไปทางตะวันออกเฉียงเหนือ โดยเริ่มจากรอยต่อสามผสานมารัช ในตอนเหนือสุดของชุดรอยเลื่อนแปลงเดดซี (Dead Sea Transform) แล้วไปสิ้นสุดที่รอยต่อสามผสานคาร์ลือโอวา  ซึ่งบรรจบกับรอยเลื่อนอานาโตเลียเหนือ
การเกิดแผ่นดินไหว.
ตั้งแต่ พ.ศ. 2482 ถึง พ.ศ. 2542 เกิดแผ่นดินไหวต่อเนื่องไปทางตะวันตกตามแนวรอยเลื่อนอานาโตเลียเหนือ แต่ตั้งแต่ พ.ศ. 2541 มีชุดของแผ่นดินไหวตามแนวรอยเลื่อนอานาโตเลียตะวันออก โดยเหตุการณ์เริ่มต้นจากแผ่นดินไหวอาดานา–เจย์ฮัน พ.ศ. 2541 และรวมถึงแผ่นดินไหวบิงเกิล พ.ศ. 2546, แผ่นดินไหวเอลาซือ พ.ศ. 2553, แผ่นดินไหวเอลาซือ พ.ศ. 2563 และแผ่นดินไหวในประเทศตุรกีและประเทศซีเรีย พ.ศ. 2566
อัลทุนฮีซาร์

อัลทุนฮีซาร์  เป็นเมืองและอำเภอของจังหวัดนีแด ภูมิภาคอานาโตเลียกลาง ประเทศตุรกี ณ ค.ศ. 2012 อำเภอนี้มีประชากร 14,416 คน ในจำนวนนี้อาศัยอยู่ในเมืองอัลทุนฮีซาร์ 2,969 คน
วัดเจดีย์สูง

วัดเจดีย์สูง เป็นโบราณสถานทางด้านตะวันออกของอุทยานประวัติศาสตร์สุโขทัย ห่างจากประตูกําแพงหักไปทางทิศตะวันออกเฉียงใต้ ปัจจุบัน ปรากฏเหลือเจดีย์และเจดีย์รายของวิหาร
โบราณสถานแห่งนี้สันนิษฐานว่าสร้างราวพุทธศตวรรษที่ 20 เนื่องด้วยไม่ปรากฏหลักฐานในเอกสารและจารึก ลักษณะทางกายภาพของวัดเจดีย์สูง ประกอบด้วยโบราณสถานที่ล้อมรอมด้วยคูน้ำ ปรากฏเจดีย์ทรงระฆังก่อด้วยอิฐกว้างด้านละ 14 เมตร ฐานย่อมุมไม้สิบสองทรงสูงถัดขึ้นไปเป็นฐานซ้อนชั้นและองค์ระฆังสภาพค่อนข้างสมบูรณ์ถึงปลียอดมีความสูงจากฐานถึงยอด 33 เมตร ที่ตั้งของเจดีย์อยู่บนฐานสูงมาก#เปลี่ยนทาง 
ฐานเจดีย์รายก่ออิฐหลากขนาดจํานวน 7 องค์ตั้งเรียงรายอยู่โดยรอบเจดีย์ประธาน ฐานชุกชีก่ออิฐขนาดกว้าง 2.3 เมตร ยาว 3.6 เมตรอยู่ด้านทิศตะวันออกของเจดีย์ประธานเดิมคงอยู่ภายในวิหารแต่ในปัจจุบันไม่ปรากฏร่องรอยให้เห็นแล้ว#เปลี่ยนทาง
บอร์ (จังหวัดนีแด)

บอร์  เป็นเมืองและอำเภอในจังหวัดนีแด ภูมิภาคอานาโตเลียกลาง ประเทศตุรกี ตั้งอยู่บนพื้นที่สูง (ความสูง) และอยู่ทางตะวันออกเฉียงใต้ของนครนีแด อำเภอนี้มีประชากร 59,919 คน ซึ่งจำนวนนี้อาศัยอยู่ในเมืองบอร์ 38,320 คน
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
โคชก์แซร์

โคชก์แซร์  เป็นหมู่บ้านในตำบลดีแซจ อำเภอกลาง เทศมณฑลโฆย จังหวัดอาเซอร์ไบจานตะวันตก ประเทศอิหร่าน จากสำมะโน พ.ศ. 2549 หมู่บ้านนี้มีประชากร 154 คนใน 32 ครัวเรือน
สลัดหลวง

สลัดหลวง  หมายถึงบุคคลหรือเรือเอกชนที่ได้รับอนุญาตจากรัฐบาลให้เข้าร่วมทำสงครามทางทะเล ทั้งนี้เนื่องจากในยามศึกสงคราม การปล้นชิงเกิดขึ้นเป็นปกติในท้องทะเล ดังนั้นเรือพาณิชย์ส่วนใหญ่ก่อนคริสต์ศตวรรษที่ 19 จึงติดอาวุธเพื่อป้องกันตัว 
เรือที่มีหนังสืออนุญาตจากรัฐบาล จะสามารถกระทำการประทุษร้ายทุกรูปแบบในทะเลเพื่อประโยชน์ทางสงคราม ซึ่งรวมถึงการโจมตีเรือต่างชาติและยึดทรัพย์สินเป็นรางวัล รวมถึงจับตัวลูกเรืออีกฝ่ายเป็นเชลยสงคราม เรือที่ถูกยึดจะถูกบังคับขายทอดตลาดภายใต้กฎรางวัล (prize law) เงินที่ได้จากการขายเรือจะถูกแบ่งตามสัดส่วนระหว่าง ผู้สนับสนุนสลัดหลวง, เจ้าของเรือ, กัปตัน และลูกเรือ
การมีอยู่ของระบบสลัดหลวง เป็นหนึ่งในช่องทางสร้างรายได้อย่างงามให้แก่รัฐบาลในช่วงสงคราม อย่างไรก็ตาม การใช้ระบบนี้มีความเสี่ยงที่สลัดหลวงเหล่านี้จะผันตัวกลายเป็นโจรสลัดเมื่อสงครามสิ้นสุด
วัดควนปรง

วัดควนปรง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่ามิหรำ อำเภอเมืองพัทลุง จังหวัดพัทลุง 
ประวัติ.
วัดควนปรงเป็นวัดโบราณ ไม่ปรากฏหลักฐานที่แน่ชัดในหนังสือ "ประวัติวัดทั่วราชอาณาจักร เล่ม 3" กล่าวว่าวัดควนปรงสร้างขึ้นเมื่อ พ.ศ. 2142 ซึ่งตรงกับสมัยสมเด็จพระนเรศวรมหาราชในสมัยอยุธยา จากหลักฐานทางโบราณสถานและโบราณวัตถุที่ปรากฏในปัจจุบันล้วนเป็นในสมัยอยุธยาทั้งสิ้น ได้รับพระราชทานวิสุงคามสีมา เมื่อ พ.ศ. 2475 ซึ่งสอดคล้องกับทำเนียบวัดในจังหวัดพัทลุงของพระครูอริยสังวร
อาคารเสนาสนะ.
อาคารเสนาสนะที่สำคัญ ได้แก่ อุโบสถหลังใหม่สร้างเมื่อ พ.ศ. 2501 ด้วยการก่ออิฐถือปูน เดิมเป็นอุโบสถไม้ทรงโถงไม่มีฝาผนังแบบศิลปะพื้นบ้านทั่วไป ภายในอุโบสถมีพระประธานปูนปั้นปางมารวิชัย ประดิษฐานบนฐานชุกชีหันพระพักตร์ไปทางทิศตะวันออก ฝีมือช่างพื้นเมืองศิลปะสมัยรัตนโกสินทร์ สองข้างพระประธานมีพระพุทธรูปศิลาขาว (หินอ่อน) ศิลปะพม่าจำนวน 3 องค์ซึ่งย้ายมาจากหอไตร
เจดีย์ก่อด้วยอิฐถือปูนปัจจุบันหักพังเหลือแต่ฐานรูปแปดเหลี่ยม ฐานแต่ละด้านมียักษ์ปูนปั้นแบกรับองค์ระฆัง แต่หักพังไปหมดแล้วองค์ระฆังเดิม เข้าใจว่าเป็นทรงลังกาได้พังเมื่อ พ.ศ. 2496 เล่ากันว่าเจดีย์ได้พังลงเพราะฟ้าผ่าปรากฏว่าได้พบพระพุทธรูปบูชาพระพิมพ์เนื้อชิน พระเงิน พระทอง พระสำริดเงินดอกจันทร์และเงินตรานโมจำนวนมาก
หอไตรพระอุ่น เป็นอาคารไม้ทรงสี่เหลี่ยมจัตุรัสหลังคามุงด้วยกระเบื้องดินเผาลักษณะเป็นชั้น ๆ อิทธิพลศิลปะจีน
เอริ เซ็นได

เอริ เซ็นได (; โรมาจิ: "Sendai Eri", 30 ตุลาคม 1981 -) เป็นนักพากย์และนักแสดงชาวญี่ปุ่น สังกัดอยู่กรีนโน้ต เป็นครูสอนนักพากย์ที่ดวังโกะครีเอทีฟสคูล เกิดที่โตเกียว ส่วนสูง 148 ซม.
อลิซเกียร์เอจิส

อลิซเกียร์เอจิส (; โรมาจิ: "Arisu Gia Aigisu") เป็นเกมมือถือญี่ปุ่น พัฒนาโดยพีระมิดและจัดหน่ายโดย Colopl ปล่อยเล่นในเดือนมกราคม พ.ศ. 2561 เกมได้รับการดัดแปลงเป็นออริจินัลวิดีโอแอนิเมชันโดยสตูดิโอโนแมดในเดือนกันยายน พ.ศ. 2564 รูปแบบเกมคอนโซลจากเกมมือถือชื่อเกมว่า "อลิซเกียร์เอจิส ซีเอส: คอนแชร์โตออฟซิมูลาทริกซ์" (Alice Gear Aegis CS: Concerto of Simulatrix) จัดหน่ายโดยบริษัท Mages จำหน่ายสำหรับเครื่องเล่นนินเท็นโด สวิตช์, เพลย์สเตชัน 4 และเพลย์สเตชัน 5 ในเดือนกันยายน พ.ศ. 2565 ในประเทศญี่ปุ่น ตามด้วยการจำหน่ายทั่วโลกในปี พ.ศ. 2566 ซีรีส์อนิเมะโทรทัศน์ดัดแปลงชื่อเรื่องงว่า "อลิซเกียร์เอจิส เอ็กซ์แพนชัน" (; โรมาจิ: "Arisu Gia Aigisu Expansion") ผลิตโดยสตูดิโอโนแมด ออกอากาศตั้งแต่เดือนเมษายนถึงมิถุนายน พ.ศ. 2566
ให้เสียงโดย: มาอายะ อูจิดะ
ให้เสียงโดย: เอริโกะ มัตสึอิ
ให้เสียงโดย: อัตสึมิ ทาเนซากิ
ให้เสียงโดย: มานามิ นูมากูระ
ให้เสียงโดย: ยูอิ อิชิกาวะ
ให้เสียงโดย: ยูนะ ทานิงูจิ
ให้เสียงโดย: มิยาริ เนโมโตะ
ไม ไอซาวะ

ไม ไอซาวะ (相沢 舞, あいざわ まい, 21 สิงหาคม เป็น นักพากย์และนักร้องชาวญี่ปุ่น เกิดที่โตเกียว อยู่สังกัดอาโอนิโปรดักชัน ในฐานะนักร้องอยู่สังกัดวิกเตอร์เอ็นเทอร์เทนเมนต์
มาจิโกะ

มาจิโกะ ไซโต (; โรมาจิ: "Saitō Machiko"; เกิด 25 มีนาคม 1992) เป็นที่รู้จักด้วยชื่อในวงการว่า มาจิโกะ (Machiko หรือ Machico) เป็นนักร้องและนักพากย์ชาวญี่ปุ่น เกิดที่เมืองคุเระ จังหวัดฮิโรชิมะ อยู่สังกัดสไตล์คิวบ์ อยู่ค่ายเพลงนิปปงโคลอมเบีย
อยากให้อยู่นานกว่านี้

อยากให้อยู่นานกว่านี้  เป็นภาพยนตร์แนวดราม่าข้ามพ้นวัยซึ่งออกฉายเมื่อ ค.ศ. 2022 เขียนบทและกำกับโดย Charlotte Wells นำแสดงโดย Paul Mescal, Frankie Corio, และ Celia Rowlson-Hall ดำเนินเรื่องในช่วงต้นคริสตทศวรรษ 2000s เป็นเรื่องราวของโซฟี เด็กหญิงอายุ 11 ปี ซึ่งเดินทางไปพักร้อนกับพ่อของเธอในรีสอร์ทแห่งหนึ่งในประเทศตุรเคีย ในวันก่อนวันคล้ายวันเกิดครบรอบ 31 ปีของพ่อ
ภาพยนตร์เรื่องนี้ออกฉายครั้งแรกในสหรัฐเมื่อ 21 ตุลาคม 2022 โดย A24 และในสหราชอาณาจักรเมื่อ 18 พฤษจิกายน 2022 โดย Mubi ได้รับคำชื่นชมจากนักวิจารณ์ โดยส่วนใหญ่ชื่นชมบทภาพยนตร์และงานกำกับของ Wells และการแสดงของ Mescal และ Corio โดย Mescal ได้รับการเสนอชื่อเข้าชิงรางวัลออสการ์ครั้งที่ 95 สาขานักแสดงนำชายยอดเยี่ยม นอกจากนี้ยังได้รับการจัดให้เป็นภาพยนตร์ที่ดีที่สุดเรื่องหนึ่งในปี 2022 โดย National Board of Review และได้รับการจัดให้เป็นภาพยนตร์ที่ดีที่สุดแห่งปีลำดับที่หนึ่งจากผลสำรวจของ "Sight and Sound"
สุลต่านออสมันที่ 3

ออสมันที่ 3 ("Osmān-i sālis";‎ 2 มกราคม 1699 – 30 ตุลาคม 1757) เป็นสุลต่านแห่งจักรวรรดิออตโตมัน ตั้งแต่ปี 1754 ถึง 1757
ก่อนขึ้นครองราชย์.
ออสมันที่ 3 พระราชสมภพ เมื่อวันที่ 2 มกราคม 1699 ในพระราชวัง Edirne เป็นพระโอรสในสุลต่าน มุสตาฟาที่ 2 และ เซห์สุวาห์สุลต่าน เขาเป็นลูกพี่ลูกน้องของสุลต่าน มาห์หมุดที่ 1 ในปี 1703 พระบิดาของพระองค์ถูกถอดถอนจากราชบัลลังก์ เขาจึงถูกส่งกลับมาที่ อิสตันบูล และถูกจำกัดบริเวณ ออสมันที่ 3 ถูกกักบริเวณยาวนานถึง 51 ปี
รัชสมัย.
ออสมันที่ 3 ใช้ชีวิตเกือบตลอดชีวิตอยู่ในกับการถูกกักบริเวณ ทำให้พระองค์มีพฤติกรรมแปลกๆ เช่น พระองค์เกลียดเสียงดนตรี และขับไล่กลุ่มนักดนตรีออกจากวัง ตามบันทึกของ บารอน เดอ โทส กล่าวว่า ออสมันที่ 3 เป็นคนที่ฉุนเฉียวง่าย และ เงียบขรึม 
เมื่อพระองค์ขึ้นครองราชย์สิ่งที่พระองค์ทำอย่างแรก คือ การโยกย้ายตำแหน่งเจ้าหน้าที่ระดับสูง เพื่อลดอำนาจของกลุ่มขุนนางที่มีอำนาจมาตั้งแต่รัชสมัยก่อนๆ 
พิธีการบรมราชาภิเษกถูกจัดขึ้นในวันที่ 14 ธันวาคม 1754 นักประวัติศาสตร์ไม่ได้บันทึกเหตุการณ์ในขณะนั้น เนื่องจากเกิดภัยหนาวอย่างรุนแรงที่คุกคามจักรวรรดิ งานจึงถูกเลื่อนมาช่วงเดือน มกราคม ปี 1755 ในปี 1757 ออสมันที่ 3 สร้างข้อตกลงอย่างสันติของการอยู่ร่วมกันของชาวยิว คริสต์ และ มุสลิม ในดินแดนศักด์สิทธิ์
ในปีที่ 2 ของรัชสมัย พระมารดาของพระองค์สิ้นพระชนม์ หลังจากนั้นในวันที่ 22 ธันวาคม 1756 พระโอรสองค์โตของพระองค์ เมห์เหม็ด ประชวรจนสิ้นพระชนม์ มีข่าวลือว่า องค์ชายเมห์เหม็ดอาจถูกลอบวางยาพิษโดยมหาอำมาตย์ โคเซ มุสตาฟา 
จากข้อสังเกตในช่วงเวลานี้ มีการส่งเสบียงเพื่อนำไปใช้ปราบปรามการโจรกรรมในแคว้นอนาโตเลีย และ รูมีเลียเป็นจำนวนมาก โดยเฉพาะกลุ่มแนวร่วม Headless beams โดยองค์สุลต่านมีความตั้งมั่นต้องการจัดการกับองค์กรนี้ และ มีการใช้มาตรการบางอย่างกับกลุ่มชนเผ่าที่ก่อความไม่สงบ โดนเฉพาะชนเผ่า อาร์มีเนีย เนื่องจากความไม่สงบในประเทศอิหร่าน โดยเฉพาะผู้นำราชวงศ์ คารามันน็อกลู ฮาซี มุสตาฟา อากะ ที่นำกองโจรล้อมเมือง ซิลวาส และ เอ็นซีรุม ภายหลังกองโจรถูกปราบ ผู้นำกองโจรถูกจับและถูกประหาร โดยหัวถูกส่งกลับมาที่อิสตันบูลในวันที่ 5 ธันวาคม 1755
สถาปัตยกรรม.
ออสมันที่ 3 มีชื่อเสียงเรื่องที่พระองค์ได้สร้างมัสยิด Nuruosmaniye ได้สำเร็จ โดยมัสยิดนี้ได้เริ่มสร้างมาตั้งแต่สมัยสุลต่าน มาห์หมุดที่ 1
ในปี 1755 - 1756 พระองค์ได้สร้างพระราชวัง Uskudar และสวนขึ้นมา นอกจากนี้พระองค์ได้สร้างมัสยิด Ihsaniye ภายหลังจึงถูกรวมเข้ามาเรียกว่า Ihsaniye 
ออสมันที่ 3 ได้สร้างบ่อน้ำพุ ขึ้นมาเช่นกันโดยให้ชื่อเดียวกับพระองค์ภายหลังมันก็ถูกทำลายลงใน 122 ปีต่อมาหลังจากที่ก่อสร้าง
สวรรคต.
ออสมันที่ 3 สวรรคต ในคืนวันที่ 30 ตุลาคม 1757 ในช่วงเช้าวันเดียวกันญาติของพระองค์ มุสทาฟาที่ 3 ขึ้นครองราชย์แทน
รีเบคก้า แพทรีเซีย อาร์มสตรอง

รีเบคก้า แพทรีเซีย อาร์มสตรอง (เกิด 5 ธันวาคม พ.ศ. 2545) ชื่อเล่น เบคกี้ เป็นนักแสดงและนางแบบลูกครึ่งไทย-อังกฤษ สังกัด Idol Factory มีผลงานสร้างชื่อจากซีรีส์เรื่อง "ทฤษฎีสีชมพู"
ประวัติ.
รีเบคก้า แพทรีเซีย อาร์มสตรอง ชื่อเล่น เบ็คกี้ เกิดวันที่ 5 ธันวาคม พ.ศ. 2545 เป็นลูกครึ่งไทย-อังกฤษ ปัจจุบันกำลังศึกษาระดับปริญญาตรี หลักสูตรนิติศาสตรบัณฑิต กฎหมายด้านอาชญาวิทยาและจิตวิทยา ที่มหาวิทยาลัยเอสเซกซ์ ประเทศอังกฤษ
งาน 77th Annual Cannes Film Festival เบคกี้ติดผลโพลในลำดับที่ 5 Top Influencers Across Categories on Instagram ด้วยมูลค่า EMV (Estimated Media Value) สูงถึง 4.7 ล้านดอลล่าห์สหรัฐ
เบคกี้สามารถสร้างมูลค่า EMV ของแบรนด์ CHANEL ได้แบบก้าวกระโดดอย่างมีประสิทธิภาพ โดยขยับจากอันดับที่ 6 ในฤดูกาลที่แล้วขึ้นมาอยู่ที่อันดับ 3 และเป็นผู้ที่สร้าง EMV สูงที่สุดของแบรนด์ CHANEL อีกทั้งผลค่าเฉลี่ย MIV ได้ 1.41 ล้านดอลลาร์สหรัฐ ต่อโพสต์ซึ่งสูงเป็นอันดับ 2 ในงาน Paris Fashion Week 2025 ประเทศฝรั่งเศส
รักสุดฟินเลเวล 999 กับยามาดะคุง

รักสุดฟินเลเวล 999 กับยามาดะคุง (山田くんとLv999の恋をする, Yamada-kun to Lv999 no Koi o Suru, #เปลี่ยนทาง "ตกหลุมรักยามาดะคุงที่เลเวล 999") เป็นซีรีส์มังงะญี่ปุ่นที่แต่งเรื่องและวาดภาพโดยมาชิโระ เผยแพร่ทางเว็บไซต์มังงะ"กุมมะ" ของคอมิกสมาร์ตตั้งแต่เดือนมีนาคม พ.ศ. 2562 รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 6 เมื่อเดือนตุลาคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะดัดแปลงผลิตโดยสตูดิโอแมดเฮาส์ ออกอากาศตั้งแต่เดือนเมษายนถึงมิถุนายน พ.ศ. 2566 ภาพยนตร์ฉบับคนแสดงมีกำหนดฉายในเดือนมีนาคม พ.ศ. 2568
ให้เสียงโดย: อิโนริ มินาเซะ 
ให้เสียงโดย: โคกิ อูจิยามะ